
INCEPUT DE DRUM 


In viața pustietoare a oraşului — viață ce se tâ- 
zăşte săracă şi învecinată cu toate confuziile unui 
secol în care fierul şi betonul armat încearcă să 
suplinească tradiția, confortul şi mai ales, efortul 
«de a creea o linie estetică — sufletele nu puteau 
rămâne uitate şi înțelenite de avalanşa preocupărilor 
oficiale. 

Ideia editării unei biblioteci eftine, care să poată 
fi la îndemâna cetățeanului dornic de a-şi completa 
cunoştinţele şi orienta pasul în timpul care începe 
să definească viitorul Bucureştilor, a fost de mult 
constantă în preocupările noastre. 

N'am pornit răsleţi şi entuziaşti la drum, tocmai 
fiindcă ştim asprimea şi nepăsarea ce pândeşie ca 
un exantematic, paşii acelor temerari „neinarmaţi cu 
an dezinfectant. 

Dacă ne-am alăturat unei idei, n'am făcut-o din 
“calcule meschine şi de tarabă. 

Activitatea noastră în câmpul publicisticei şi al tutu- 
zor vânturilor ce bântue comuna, e un modest tribut 

pe care — nu drept ofrandă, ci drept bir cetățe- 
nesc — am înțeles să-l plătim  generoşi, oraşului» 
pentru ale cărui bune orândueli luptăm. 

Şi fiindcă nu vrem să fim Fariseii propriilor- 
noastre acte de civism, tot în continuarea obligații- 
lor pe care înțelegem să le ducem cu orice jertfă 
până la capăt, începem drumul acesta nou, cu edi-- 
tarea bibliotecii de care se simțea nevoie. 

Stim: într'o parte vor lătra — improvizat şi surd — 
dulăii cari n'au nevoie de cât de halca aburilă cum- 
părată din hală, iar de partea cealaltă, strânsă læ 
un loc cu emoția, ne aşteaptă timida bunăvoință a 
celor cari continuă să creadă în destinele Capitalei: 
de mâine. 

Ultimei categorii, această primă carte drept 
ionic pentru cioburile sufletelor păstrate atât de 
tainic imaculate, în ciuda tuturor noroaielor şi mias- 
melor în cari multe vieți ale semenilor, au sucombat 
de ftizie. 

TRIBUNA EDILITARĂ 

Dacă ne-am îi întrebat acum șase ani în urmă, care 
ar putea să fie viitorul Bucureştilor, noi am firăspuns, 
împreună cu toată lumea, că oraşul nostru e condam- 
nat la o banalitate eternă şi iremediabilă. De câteva 
ori s'a si hotărât că n'avem altă soluţie pentru a re- 
aliza o capitală demnă de tara noastră, decât s'o mu- 
tám în altă parte, Dv. vă amintiţi că toate formele 
erau făcute ca să mutăm capitala la Brașov şi că na 
lipsit decât semnătura defunctului Vintilă Brătianu, 
pentru ca să încercăm cea mai riscată aventură naţi- 
onalá. Vă închipuiţi Dv. ce s'ar fi întâmplat, dacă ne-ar 
fi apucat marea criză de astăzi, cu această îndrăzneață 
întreprindere. Mai întâlnim încă şi în timpul nostru 
urbaniști improvizaţi, cari recomandă să facem un oraş 
nou, la Băneasa, In criza care bântue azi, am ajunge 
să avem două sate în loc de unul. Ocapitală este un 
copac mare, cu întinse rădăcini morale şi materiale, 
crescute de veacuri întregi si în toate direcţiunile. A- 
cești urbaniști de duzină cer să transplantěm trunchiul 
copacului în altă parte si să lăsăm rădăcinile lui la 
locul lor. Atât e de greu să muţi un oraș, încâtîn timp 
de mai multe secole, centrul Parisului nu s'a deplasat 
decât cu câţiva metri. Le Corbursier are o comparaţie 
mai plastică. El spune că un oraş este osia şt hinter- 
landul său e roata. Cei ce vor să mute un oraș, vor 
să mute osia fără ca să mute şi roata ei. 

Dar este oare capitala noastră atât de urâtă ? Este ade- 
vărat că Bucureştii sunt așezați în regiunea mlăștinoasă 

a Dâmboviţei şi a lacurilor Colentinei, rămase până 
astăzi tot pestilenţiale. Dar toate marile orașe ale lu- 
mii au fost așezate tot in locuri întradins alese mlăş- 
tinoase, tocmai pentrucă terenurile băltoase erau sin- 
gura citadelă, erau singura fortificație a omului pri- 
mitiv, unde se putea apăra de animale sălbatece şi de 
vrăjmaşii săi. Tot astfel a fost așezat Parisul, Londra, 
Roma, Veneţia. Dar aceste orașe au căutat să facă 
din mlaștinile lor, terenuri utile și pajiști pitoreşti. 

S'a spus că Bucureştii sunt un oraș de șes, fără 
nici un pitoresc natural. Dar mai cu seamă astăzi, cu 
mijloacele tehnice moderne, nu se mai poate spune 
că un oraş de șes este condamnat la banalitate. Se 
pot săpa lacuri frumoase artificiale, se pot planta pă- 
duri întinse, se pot ridica monumente măreţe, cari ar 
aduce viaţa si pitorescul in orașul cel mai banal. 
Până la revoluţia tehnică modernă, pitorescul oraşelor 
nu putea fi decât natural, dat de terenul lor acciden- 
tat. Astăzi nevoia vitezei face ca oraşul modern ideal, 
să fie tocmai oraşul de şes, unde putem realiza o mai 
mare viteză, Nevoia vitezei şi progresul tehnic modern 
au schimbat şi noțiunea de pitoresc și pe aceea de 
peisaj urban, Pitorescul oraşelor moderne e dat mai 
mult de pitorescul artei, decât de pitorescul naturii. 
Dar Bucureştii au avantajul că pot să aibă şi utilul 
şesului, și pitorescul lacurilor, pădurilor şi înălțimilor 
frumoase cari îl înconjoară. 

Este iarăși adevărat că clima capitalei noastre este 
extremă, dar avem multe oraşe cu o climă extremă 
şi clima lor nu le împiedică să fie oraşe foarte. fru- 
moase. Dacă am generaliza arcadele la construcțiunile 
capitalei noastre, am putea înlătura aceste inconveni- 
ente ale climei noastre extreme. Pe lângă acestea, noi 
avem înălțimile din jurul capitalei, unde am putea să 

avem curente de aer și un mare pitoresc natural şi 
unde am putea foarte bine, să iîntindem oraşul nostru. 
Astfel că putem spune dela început, că Bucureștii 
nu sunt un oraș banal, decât pentru spiritele 
banale. In orice caz, nimeni de astăzi, nu se mai poate 
gândi la mutarea capitalei noastre. Orașul Bucureşti 
este fixat și bine fixat acolo unde l'a hotărât păstorul 
Bucur, 

Atunci, care a fost cauza acestui defetism urbanist, 
care a înconjurat capitala noastră? Cauza era lipsa 
noastră de dragoste pentru București, din care a eşit 
lipsa noastră de preocupare şi deci și de pricepere în 
chestiunile edilitare. Atât lipsa noastră de dragoste 
pentru oraș, cât şi lipsa noastră de preocupări urba- 
niste, au avut cauze istorice speciale țărei noastre. Nu 
se putea naște dragostea de o aşezare orășenească la 
un popor chinuit, care în toată trista sa istorie, a fost 
nevoit să-și treacă viaţa sa, în lupte permanente cu 
năvălitorii, fie barbari, fie civilizați, cari distrugeau 
orice așezare omenească. În limba noastră, „fondarea“ 
unei țări se numește „descălicătoare”, adică coborârea 
depe cal, adică un simplu popas în viața noastră de 
continue peregrinări războinice, 

Capitala poporului român era pe caii luptătorilor şi 
ea se găsea acolo unde era cartierul său general. În : 
“timpul când celelalte popoare, mai fericite decât noi, 
puteau clădi palate şi puteau planta parcuri, noi tre- 
buia să ducem luptă aprigă şi disperată pentru exis- 
tenta noastră, Plecând dela această ordine de idei, la 
conferinţa interparlamentară ținută la București, puteam 
să spun, cu drept cuvânt, congresiştilor conferinţii: 
„dacă dv. ne-aţi întreba, ce fapte extraordinare am fä- 
cut noi, în cursul tristei noastre istorii, eu v'as putea 
răspunde scurt: am trăit | 

A doua cauză care ne-a împiedicat să căpătăm gus- 
tul de oraşe frumoase româneşti, era absenteismul cla- 
sei noastre conducătoare. Pentruca să arate legăturile 
îndepărtate dintre diferitele fapte sociale, marele nos- 
tru istoric Xenopol, ne spune că pe noi românii ne-a 
civilizat Coranul. Coranul, pretindea el, oprea pe turci 
să învețe limbi străine. Pentru a se putea înţelege cu 
atâţia străini cari veneau în tara lor, turciiau fost ne- 
voiți să se adreseze la greci, cari învățau limbi stră- 
ine, Grecii, creştini ca și noi, veneau în țările ro= 
mâne, și boerii nostri puteau să învețe de timpuriu 
limbile occidentului, Cunoscători ai limbilor popoarelor 
apusene, ei puteau să călătorească în occident si să 
aducă în tara noastră cultura apusului. Adevărul este: 
că noi nu ştim dacă este adevărat că Coranul a civi- 
lizat țara noastră, dar credem însă că Coranul a ne- 
norocit oraşele noastre. Boerii noștri latilundiari, cari 
luaseră de timpuriu drumul occidentului, părăseau tara 
îndată ce veneau căldurile verii, cu mirosul și cu par- 
fumul oraşelor noastre şi se întorceau în țară în preaj- 
ma ernei sau nu se mai întorceau deloc, pentrucă pri- 
meau în străinătate veniturile lor. Având la îndemâna 
lor orașele apusului, în cea mai mare parte a anului 
şi mai cu seamă în anotimpul cel mai urât din tara 
noastră, ei nu mai aveau nevoe de orașele noastre 
semibarbare, pe cari le neglijeau și le disprețuiau. 
Deaceea putem să vedem acest fenomen foarte ciudat, 
putem să vedem cum o aristocrație cu toată civi- 
lizaţia ei foarte rafinată, a putut suporta niste orașe si 
o capitală atât de inferioară. Cu modul acesta boerii 
noştrii cari căpătau cultura apusului, se mulțumeau cu 
oraşele din occident: iar boerii cari nu mergeau în 
occident, locuiau tot timpul la ţară, puteau  nesocoti 
orașele românești şi rămâneau cu gusturile rurale. Din 

aceste obiceiuri absenteiste sau ruraliste ale aristrocra- 
tiei noastre, eşea dezinteresarea, eșea nepriceperea sf 
ruralismul nostru. De aci venea și defeiismul nostru 
edilitar. Argumentul acesta capătă confirmarea lui, cu 
ceeace se întâmplă astăzi după exproprierea marilor 
proprietari, Aristrocaţia noastră sărăcită de expropriere 
si reținută, în țară, a început să se intereseze serios de 
oraşele noastre. 

În timpul din urmă însă, spiritul capitalei s'a schim- 
bat. Asistăm la o adevărată renaștere urbanistă gene- 
rală, însoţită de un mare optimism urbanist şi de o- 
mare dorință de a lucra pentru capitala noastră. Bucu- 
reștenii au început să iubească în mod sincer oraşu 
lor, In timpul primariatului meu, am fost încurajat și 
ajutat cu o mare insufletire, de toată populaţia orașu- 
lui nostru. Mai cu seamă doamnele bucureștene, au 
arătat atâta dragoste dezinteresată capitalei noastre, 
încât îmi fac o datorie să le arăt aci, toată recunoş- 
tinta mea. 

Această perioadă de optimism urbanist, a deşteptat o 
febrilă preocupare la toți bucureştenii, de tot ceeacel 
interesează ridicarea capitalei noastre. Niciodată nu s'a 
vorbit atât de mult de urbanism, de sistematizarea şi 
de înfrumusețarea oraşului nostru, ca în timpul din 
urmă. Un fost subsecretar de stat îmi spunea că până 
acum câtva timp, el nici nu auzise de urbanism. Pu- 
tem afirma chiar, că aceste demersuri şi aceste preo- 
cupări sunt chestiuni cu totul roui, Barometrul preo- 
cupărilor noastre pentru Bucureşti, ni-l arată mulţimea 
revistelor edilitare, apărute toate numai de acum cinci 
sau șase ari și cari se menţin în Bucureşti, susținute: 
de opinia publică bucureșteană, câștigată de noul cu- 
rent urbanist. Ni-l arată dărn'cia cu care fiecare din 
locuitorii mahalalelor, mi-au dăruit până la sute de 

metri de teren, pentruca să le facem străzi largi. Cred 
că mi s'au dat gratuit de către cetăţeni, suprafețe pe 
cari le pot evalua la cel puțin 50—60 milioane lei. 


Am fost emoţionat când o femee săracă dela mahala, 
dela care ceream peste o sută de metri de teren, mă 
privea drept în ochi și-mi spunea: domnule primar, 
tae în carne vie si fă frumos. 


Graţie noului optimism urbanist, putem spune că as- 
tăzi capitala noastră este salvată, pentrucă bucureștenii 
au început să iubească Bucureştii. Am intrat într'o 
eră de adâncă renaştere comunală bucureșteană, de 
care s'a molipsit tara toată. Dacă s'ar fi lucrat pentru 
țară, pe jumătate decât s'a lucrat pentru orașe, am îi 
avut o altă ţară, după cum azi avem alte orașe. In 
locul dezinteresării generale de capitala lor, am văzut 
apărând deodată în orașul nostru un adevărat „patrio: 
tism comunal bucureştean“. Cuprinși de acelaş șovi- 
nism comunal, locuitorii Parisului spun mai întâi că 
sunt parizieni şi apoi că sunt francezi. Locuitorii Vie- 
nei spuneau cu mândrie că ei nu sunt austriaci, ci 
vienezi, Cetăţenii capitalei noastre, n'au ajuns incă la 
acest adevărat sovinism comunal, dar începem să gă- 
sim pe mulți cetăţeni, purtând numele de Bucureş- 
teanu. 


Din „patriotismul bucureștean“, esea preocuparea 
noastră de interesul Bucureştilor., Azi opinia publică 
vrea hotărât să formulăm o politică orășenească și o 
politică a capitalei noastre, bazate pe știința oraşelor 
şi a capitalei. Partidele noastre ne-au dat o politică a 
satelor noastre, ne-au dat până şi o politică a viilor 
noastre, dar nici un partid nu s'a gânditsă formuleze 
o politică a orașelor şi o politică a capitalei noastre, 


Intr'o conștientă politică naţională, este periculos să 

ne ocupăm numai de sate şi să nesocotim sistematic 
oraşele şi capitala. 

Mai întâi, orice societate este un organism viu și 
nesocotirea unor organe atât de importante ale corpu- 
lui social, cum sunt oraşele și capitala noastră, pro- 
voacă perturbări adânci în desvoltarea întregului orga- 
nism. În virtutea legii „corelaţiunii organelor“ din bio- 
logie, care este adevărată şi în sociologie, un organism 
social nu poate progresa complet, decât prin desvolta- 
rea armonică a tuturor organelor sale. Organele ră- 
mase în urmă, vor stânjeni progresul tuturor celorlalte 
organe. 

Pe lângă acestea, un popor are nevoe şi de sate 
înfloritoare din cari orașele să-și primească viața lor 
şi de oraşe superioare, în cari să se formeze înalta 
civilizaţie orășenească, care îndrumează şi ridică civi- 
lizaţia satelor și a țării. Satul a fost totdeauna can- 
dela şi oraşul flacăra ei, care luminează si orașul şi 
satul și statul întreg. In lumina orașului, ca şi în fla- 
căra candelei, se ridică si se consumă esenţa cea mai 
nobilă, pe care a putut s'o producă.civilizaţia satelor, 
pentruca în urmă să cadă în formă 'de zgură socială, 
în straturile de jos ale societăţii. Tot materialul uman 
superior, ridicat dela ţară la oraş, după o distilare din 
ce în ce mai rafinată dealungul generaţiunilor, produce 
pe savanții, pe artiştii, pe tehnicienii şi pe conducă- 
torii cari ridică și satele şi orașele. Oraşele își trag 
viața lor dela.sate şi satele își primesc lumina lor 
dela orașe. ; 

Istoria lumii confirmă aceste postulate de elemen- 
tară rațiune. Satele cari n'au putut să producă oraşul 
mare şi civilizat care să sublimizeze civilizaţia lor, au 
rămas în întuneric, împreună cu statul întreg. Si in- 
vers, oraşele cari n'au putut să ridice sate superioare, 

din cari să-şi împrospăteze elementele omenești, arse 
de civilizaţia lor, sau n'au putut să dea nici o civili- 
zaţie, sau au pierit împreună cu civilizația lor. Ora- 
sele istorice ca Tirul, Sidonul, Cartagena, cari au fost 
private de isvorul de viaţă al satelor, au pierit din 
istorie. Popoarele exclusiv agricole, rămase cu o civi- 
lizaţie rurală, America dinainte de Columb, în care 
începuturile de viaţă orășenească au fost distruse de 
barbaria generală, n'au putut esi din starea de bar- 
barie și au fost distruse sau supuse de alte civili- 
zaţii, 

Numai popoarele cu sate tari și cu orașe mari, au 
dat țării o civilizație înaltă, pe care am văzut-o în 
Elada, în Italia, în Germania etc. Tot astfel tendința 
civilizaţiei moderne, se îndreaptă către urbanizarea 
tuturor țărilor cu prea puţine orașe. Ruralismul exclu- 
sivist poate să dea unui popor liniștea sa politică, dar 
nu poate să-i dea binefacerile unei civilizaţii integrale 
orăşeneşti, din care trag tăria lor şi satele şi orașele. 
In concurența culturală viitoare, popoarele pur rura- 
liste, vor rămâne cu particularismul, cu prejudecățile, 
cu rut'na, cu nedibăcia politică a popoarelor înapoiate 
şi cu posibilitatea dictaturilor politice. Libertăţile pu- 
blice s'au născut şi au fost apărate la orașe şi de 
orășeni, Așa dar, putem conchide că popoarele care-și 
nesocotesc orașele, îşi mutilează singure istoria lor, 


Capitala noastră se resimte încă mult de ruralismul 
trecutului nostru. Acest ruralism naţional, are grave 
consecințe asupra intereselor noastre şi trebue să 
luâm măsuri urgente. Noi nu mai putem merge înainte 
cu mâinile la ochi şi pe dibuite, atunci când este 
vorba de viitorul capitalei noastre, de care este legat, 
în mare parte, chiar viitorul neamului nostru. O capi- 
tală reprezintă geniul naţional al unui popor, repre- 


14 


www.dacoromanica.ro 


DEM. L DOBRE-CU 


zintă chiar obrazul ţării. In toate timpurile din istoria 
omenirii, capitala unei ţări a constituit mândria sa. 
Astăzi, chiar consolidarea noastră națională este le- 
sată de civilizaţia capitalei noastre. In opinia publică 
mondială, dreptatea noastră nu luptă cu tăria dreptăţii 
ungurilor pe cari n'o au, ci cu frumusețea Budapestei 
lor. O politică a Capitalei noastre, face parte din chiar 
politica noastră naţională. In istoria lumii s'a dat o 
luptă mare pentru splendoarea capitalelor şi pentru a 
reuși să distrugă geniul popoarelor supuse, popoarele 
învingătoare dărâmau capitala poporului învins, De- 
aceea toate neamurile superioare apărute în istorie, 
au avut o politică clară a capitalei lor, 

O capitală simbolizează sau mai bine zis, o capitală 
este chiar țara, Capitala unei ţări este laboratorul 
spiritual unde se formează ideile, unde se nasc sen- 
timentele și unde se făuresc idealurile unui popor, 
cari apar ca o ellorescență a chiar geniului său na- 
tional. După cum în fibrele cele mai periferice ale 
corpului uman, se simt pulsaţiunile inimii, pulsaţiile 
morale ale unei capitale, se resimt până în cele mai 
îndepărtate oraşe și sate, până si pe nava care se 
găsește pe mări, departe de ţară. O capitală, este aca- 
demia morală a unei țări, unde se formează şi de la 
care pleacă, toate curentele politice, culturale, morale 
şi industriale ale unui neam. Comandamentul moral, 
politic şi artistic, industrial și comercial pe care îl 
găsești în orice manifestaţie naţională și în orice parte 
a țării, este comandamentul capitalei sale, format în 
capitală şi plecat din capitală. Deaceea o ţară fără 
capitală, este un corp fără creer și fără inimă. De 
aceea, un popor nu valorează decât atât cât valorează 
capitala sa. 

Ca să știm ce poate da capitala noastră în viitor, 

trebue s'o cunoaștem în mod științific, Este în intere- 
sul țării să eşim din empirismul urbanist, care a ne- 
norocit orașul nostru, trebue să terminăm cu impro- 
vizaţiile și cu improvizații, In această cunoaştere ştiin- 
țifică, trebue să distingem ideologia capitalei, adică 
trebue să cunoaștem idealurile pe care le dorim, pe 
cari putem sau pe cari trebue să i le dăm, ţinând 
cont de potenţialitatea sa şi a mediului său înconjură- 
tor. Trebue să distingem sociologia sa, adică trebue să 
cunoaștem în mod știinţilic mediul social, intern si 
extern al Bucureștilor şi legile sale de transformare. 
Numai cunoscând în mod ştiinţific mediul ei fizic şi 
social si legile lor de transformare, putem să ştim ce 
poate să ne dea acest mediu, adică ce idealuri reali- 
zabile putem să dăm capitalei noastre. Cu ocaziunea 
sistematizării orașului, am făcut studiul științific al 
terenului, al apelor si al climei Bucureștilor. lar per- 
tru studiul mediului social, am înființat muzeul muni- 
cipal, pentru ca să ajungem să cunoaştem caracterul 
populaţiunilor cari au locuit această capitală dealungul 
timpurilor şi civilizaţiunile pe care ele le-au format, 
Trebue să studiem în deaproape tot mediul social în- 
conjurător intern si extern. In acțiunea noastră pentru 
înălțarea capitalei mai trebue să distingem o tactică 
urbanistică pentruca să știm cari sunt mijloacele tac- 
tice de guvernare și de administraţie prin cari putem 
să realizăm idealurile date capitalei. Această tactică 
specială este cerută de temperamentul și de caracterul. 
specific populaţiei bucureștene pe care vrem s'o în- 
drumăm și de caracterul mediului social înconjurător, 
intern şi extern pe cari trebuie să le cunoaștem, 
Toate aceste cunoștințe au fost însumate sub de- 
numirea nouă de urbanism, care cuprinde toate cu- 
noştințele, stinfa şi arta de a îndruma orașele, 

Pentruca să putem să ştim care este viitorul Bucu- 
reştilor, trebue să știm mai întâi ce rol putem să dăm 
sau trebue să dăm noi capitalei noastre, având în 
vedere resursele ei, aspiraţiunile țării noastre și na- 
tura mediului înconjurălor, 

Mai întâi, ca oraş, Bucureștii trebue să capete pro- 
porţiile sale normale, cerute de proporţiile țării noas- 
tre, Dacă considerăm numărul locuitorilor pe care îi 
are Bucureștii, putem să constatăm că față de popu- 
lația de 18 milioane a ţării întregi şi față de popula- 
tia capitalei sale, România este încă o ţară rurală. 
La o populaţie dublă, Franţa are o capitală de 5 ori 
mai mare. Londra, care este şi mai populată decât 
Parisul, este capitala unui popor, care nu este mult 
mai numeros ca poporul nostru, Această populaţie o 
găsim în tot occidentul si la toate țările cari evoluează 
către o industr alizare și comercializare intensă. 

Având în vedere aceste proporţii şi ținând cont de 
creșterea normală a populaţiei în capitală, Bucureştii 
ar trebui să ajungă la o populaţie de 1.200.00— 
1.500 000 locuitori. Dacă ar rămâne cu mult prea în 
urma acestei cifre, Bucureştii n'ar mai putea să dea 
un mediu social destul de mare, pentru desvoltarea 
unei civilizaţii superioare cerută de poporul nostru, 
Dacă el ar ajunge să treacă cu mult peste această 
cifră, capitala noastră ar prezenta toate inconvenien- 
tele aglomerațiunilor cari sunt cu mult mai mari, în 
raport cu proporţiile ţării, în raport cu productivita- 
tea si cu nevoile mediului lor imediat înconjurător, 
Bucureștii ar ajunge o capitală  macrocefală, astfel 
cum a ajuns să fie astăzi Viena. Deasemenea şi con- 
cluziile urbanisticei moderne, duc la o cât mai mare 
urbanizare a țărilor, în sensul că e mai bine să ridie 
căm orașe mai mici şi mai numeroase, decât orașe 

puține şi prea mari. Numai în astfel de oraşe, locui- 
torii pot înlătura marile inconveniente ale oraşelor 
mari și numai în aceste orașe putem uni avantajele 
marilor aglomeraţii de populaţie, cu avantajele unui 
contact mai apropiat cu natura. In aceste limite, toate 
năzuințele noastre trebue să tindă citre un cât mai 
mare Bucuresti. 

In al doilea rând 'oraşul Bucureşti trebue astfel in- 
„drumat, încât el să poată să dea toată civilizaţia pe 
care poate s'o realizeze geniul neamului nostru. El 
trebue să simbolizeze geniul nostru naţional, în con- 
curență cu geniul popoarelor înconjurătoare. Bucureş- 
tii se găsesc la încrucişarea drumurilor, cari leagă mă- 
rile nordului cu mările sudului Europei şi vestul cu 
orientul apropiat şi depărtat. Oraşul București este 
destinat să crească în importanţă, în raport cu creş- 
terea legăturilor noastre cu aceste părți de lume. Cu 
modul acesta Bucureştii noştri, cari s'au format la 
încrucişarea chervanelor cari treceau dela vest spre 
est, dela sud la nord si vice-versa, este destinat să 
crească tot din cauza acestor raporturi comerciale, 
astăzi şi mai frecvente. 

Dar pe lângă rolul său de oraş şi de capitală, Bu- 
cureştii pot să-şi permită ambiţiunea să devină şi 
o metropolă. Bucureştiul este capitala poporului ro- 
mân care este poporul cel mai mare, cel mai civili- 
zat şi cel mai bogat din aceste părți de lume. Tara 
noastră se găsește cu mulţi pași înaintea celorlalte po- 
poare vecine, deşteptate mai târziu la civilizația time 
pului. In aceste meleaguri noi avem prestigiul nostru 
bine fixat, de popor superior. Capitala noastră trebue 
să aspire să devină metropola culturală a Balcanilor. 
Ba a fi inceput să fie considerată ca atare. In toate 
vizitele pe cari le face primarul Bucureștilor în alte 

orașe vecine, el este considerat ca reprezentant al 
unei metropole. Tara noastră trebue să facă toate sa- 
crificiile pentru a menţine şi a mări acest rol, prin 
cultura, prin arta noastră, prin comerțul şi prin indus- 
tria noastră. În peninsula Balcanică se vorbeşte ro- 
mâneşte mai mult de cât ne închipuim noi. In Bulga- 
via am întâlnit țărani bulgari, cari imi vorbeau româ- 
meste de „Maica România“, Pentru a prepara metro- 
pola, luasem măsuri ca în capitala noastră să putem 
înlesni viaţa studenţilor balcanici, cari ar vrea să stu- 
<ieze în şcolile noastre. Voiam să organizez congres 
sele marilor profesiuni balcanice în București şi hotă- 
râsem să începem cu preoții, pentrucă religia leagă 
mai mult şi mai de mult popoarele balcanice între 
ele. Am făcut primul schimb de copii între Bucureşti 
şi Sofia, îngrijiţi la Agigea si la Varna, cari la des- 
părțire au plâns cu hohote timp de zece minute, Prin- 
tr'un manifest al copiilor bulgari si români care se 
<espărţeau, am făcut apel la toti copii capitalelor bal- 
canice, să ceară primarilor să facă și ei acest schimb. 
In anul următor urma ca să facem acest schimb ge- 
neral. Convenisem cu Camera de Comerţ din Berlin 
şi rugasem pe toate legaţiile țărilor industriale să-și 
construiască in Târgul Moșilor pavilioane pentru o 
expoziție permanentă. Vrem să apucăm noi acest 
rol, înainte ca celelalte capitale balcanice să se gân- 
dească la acest punct, 


Comunitatea de cultură ne-ar putea duce la comu- 
mitatea de sullet. Elada în vechime și Franţa în tim- 
purile noastre, au ținut lumea timpului lor, numai 
prin cultura lor. Franţa a câştigat marele războiu atât 
prin priceperea generalilor săi, cât şi prin strălucirea 
geniilor sale, cari i-au adus simpatia unei lumi în- 
tregi. Pe când generalii cari au apărat Elada, au în- 

cetat de mult lupta lor, geniile ei continuă să lupte 
şi astăzi şi vor continua să lupte întotdeauna, pentru 
gloria vechii Elade. 

- Poporul român și-a realizat pe deplin idealurile sale: 
naționale. Intr'o atmosferă r:sboinică noi am mai pu- 
tea să pierdem ceva, dar nam putea să câștisăm ni- 
mic. Viitorul nostru naţional este legat de viitorul 
păcii. Singurul război pe care românul l'ar mai putea 
face, ar fi războiul pentru apărarea păcii. Prin press 
tigiul nostru cultural și artistic, trebue să întărim a- 
ceastă atmosferă de pace în Balcani şi să formăm oœ 
atmosferă de cultură şi de civilizaţie, care este chiar 
„atmosfera păcii. Bucureştii trebue să devină Geneva 
Balcanilor. Noi trebue să preparim cu aceiași ardoa- 
re şi armata războiului pentru cei războinici şi ar- 
mata păcii pentru pacifişti. 

Ințelegem ca să contribuim la fixarea unui rol de 
metropolă pentru capitala noastră, prin vizitele pe 
care le am făcut primarilor din Paris, Berlin, Londra, 
Nothingam, Belgrad, Praga, Buda-Pesta şi Sofia si pe 
care le proectasem la toate capitalele Balcanice. Nu- 
mai modestia mă împiedică de a vorbi ce primirea 
în unele părți grandioasă, care sa făcut primarului 
Capitalei României Mari. 

La Congresul uniunii oraşelor, ţinut la Londra, am 
trimis comunicarea mea prin care demonstram că prin 
legăturile oraşelor putem ajunge la lărgirea spiritului 
pacifist in lume. Vream să ajung la legăturile capita- 
lelor talcanice, pentru ca să formăm atmosfera paci: 
fistă în aceste părţi de lume atât de învrăjbite. 

In fine, atât orașul cât şi capitala, cât și metropola, 
trebue să caute să ajungă să realizeze o căt maimare 

"estetică, o cât mai desăvârșită higienă şi o cât mat 
mare monumentalitate, Estetica unei capitale este arta 

pusă la îndemâna democraţiei. O capitală este chiar 
salonul ţării, în care se civilizează sufletele si ini- 
mile şi care ridică prestigiul poporului în fața lumii 
civilizate. Hig'ena orașului este de esența civilizaţiei 
unui popor. Bucureştii trebue să devină oraşul mare ` 
şi higienic, capitala civilizată, metropola culturală. 
Trebue să combatem meschinul în toate direcțiunile 
şi să-i dăm toată monumentalitatea rolului său. Capi- 
- tala noastră trebue să fie o demnă reprezentantă a 
civilizației, a culturii, a industriei şi a comerțului în- 
tregii noastre ţări. Ele trebue să fie îndrumate şi pres 
parate pentru acest mare rol al țării noastre şi al ca- 
pitalei noastre. Politica pe care trebue s'o inaugurăm 
pentru capitala noastră, este politica Bucureștilor me- 


tropolă, 
E 


Pot Bucureştii să răspundă acestui mare rol de 
«oras, de capitală şi de metropolă? Mai întâi trebue 
să ştim că Bucureştii se lovesc în desvoltarea lor, 
de toate dificultățile de cari se lovesc toate oreşele 
mari, de factură veche, El se mai lovește încă de di- 
ficultăţile speciale capitalei noastre, Toate orașele 
vechi au căzut în timpurile noastre, în vârtejul une 
mari revoluţii urbanistice. Oraşele celorlalte țări, au 
avut timpul să se adapteze treptat în această mare 
revoluţie. Capitala noastră a căzut în ea cu factura o- 
rașului ce tine mii mult de sat decât de oraş Deaceea 
şi lupta lai trebue să fie mai grea. Revoluţia urba- 
mistă a timpurilor noastre, de care s'au lovit toate 
oraşele vechi, se poate rezuma în următoarele puncte, 
“care constituiesc axiomele urbaniste, de la care tre- 
bue să plecăm în transformările orașului Bucureşti: 

1. Viteza locomoţiunii din timpurile noastre, nebă- 
muită de mintea cea mai ageră, a revoluţionat ideea 

de stradă, de bulevard şi de piaţă. Astăzi viteza lo- 
comoţiunii ne cere străzi drepte, largi, neîntretăiate 
şi binet pavate. Pitorescul străzilor curbe, rămâne 
pentru reveria aleelor de plimbare. 


2. Circulaţia în oraşe, care în timpurile vechi se 
făcea la periferie, astăzi s'a concentrat în centru, unde 
locul zonei de odihnă la luat zona de afaceri. Afa- 
cerile s'au strâns la mijlocul oraşului, pentru că din 
toate părțile lui putem să ajungem la zona de afaceri 
pe raza cercului, care este linia cea mai scurtă. Din 
cauza centralizării afacerilor, astăzi centhul strâmt al 
oraşelor vechi sugrumă activitatea lor. Deaceea cea 
mai mare problemă urbanistă a timpului nostru, este 
problema centrului oraşului, care crapă de o prea 
mare presiune a circulaţiei şi a vitezei si care ame- 
nintá cu o prea mare insalubritate, De aci ese con- 
cluzia mai tutulor urbaniştilor că dărâmarea centrului 
se impune fără milă, pentruca să asigurăm viteza pen- 
tru circulaţie şi spaţiul liber pentru higienă. 


3. Descoperirea betonului armat a făcut posibilă 
construcția a la minut. Instabilitatea valorilor a repe= 
zit capitalurile spre construcţiuni ; iar sărăcia gene 
relă a făcut ca în locul construcțiunilor de lux, să 
fim împinşi către construcţiunile de rentabilitate, In 
construcția modernă utilul a învins esteticul. 


4, Criza agriculturii şi desvoltarea afacerilor, a îm- 
pins populaţia satelor către oraş, din care a rezultat 
creşterea vertigiroasă a tuturor oraşelor si invazia 
gustului si sărăciei rurale. Aglomeraţiile exagerate au 
născut insalubritatea lor si toate pericolele lipsei de 
higienă. Timpul nostru a ridicat chestiunea  higienei 
oraşelor la rangul de problemă, de care este legată 
chiar existența lor. Higiena oraşelor a fost atât de 

mult. exagerată, încât s'a spus că oraşele flamande, 
sunt cu mult mai curate ca locuitorii lor. 

5, Nevoia vitezei a dat prioritate orașelor de şes 
şi ca o consecinţă, e pe cale să înlocuiască pitorescul 
natural al terenului accidentat, prin pitorescul artei 
omenești. Astăzi, atât pitorescul urban cât şi  peise- 
giul urban, sunt mai mult artificiale decât naturale, 

6. Bucureştii intră în marea revoluţie urbanistică 
a timpului nostru, cu factura lui specială de oraș 
vechi și oriental, atât din punct de vedere edilitar cât 
şi din punct de vedere social. Din punct de vedere 
ediltar, el vine cu murdăria lui ancestrală, cu con- 
strucţia-şandrama, cu înghesuiala, cu meschinăria pes- 
te tot şi cu complotul ruralismului contra urbanis- 
mului. Orientalismul general social, ne dă anarhia 
socială indisciplina generală, anarhia valorilor, lipsa 
de mândrie, lașitatea politică, nostalgia  roroiului si 
politicianismul a tot corupător, Urbanismul Bucureș- 
tilor a fost nenorocit de  politicianismul populaţiei 
sale. Capitala noastră trebue să lupte şi cu inconve- 
nientele facturei sale de oraș vechi şi cu meschină- 
ria sa de oraș oriental, 


7. Dela Pucureștiul mic, care era capitala Româ- 
niei mici, orașul nostru s'a pomenit deodată, obligat 
să devină Bucureştiul mare, capitala României mari. 
Noul său rol trebuia să provoace o mare revoluţie 
în desvoltarea capitalei noastre, 

Dar pentru a lupta contra acestor mari dificultăţi, 
unele gencrale tuturor oraşelor și altele speciale ca- 
pitalei noastre, au Bucureştii toate resursele necesare, 
morale şi materiale, adică au Bucureștii posibilitatea 
să devină un mare oraş, o mare capitală și o metro- 
polă balcanică? Putem să afirmăm dela început că 
da. Pentruca să poată deveni un mare oraş, Bucureş- 

tii ar trebui să aibă frumuseți artistice şi naturale; 
să aibă frumuseți arhitectonice ; să aibă monumenta- 
litatea marilor orașe; trebue să aibă o personalitate 
urbanistică ; trebue să aibă o personalitate morală, 
adică să-şi fixeze sufletul său deosebit, format și sus- 
ținut de o populaţiune- capabilă să dea naștere unei 
civilizaţii de metropolă, In fine. trebue să aibă mij- 
loacele financiare necesare. 

Intre frumuseţile naturale ale unui oras sunt apele, 
pădurile și terenul. Un oraș fără ape mari, oricât ar 
fi el de mare, este un oraș mort, Si chiar frumuseţea 
urbanistă, dacă nu este încadrată de frumuseţea ape- 
lor, este o frumuseţe moartă. Capitala noastră poate 
să aibă foarte ușor apele sale mari pe cari noi, până 
astăzi le-am nesocotit. Lacurile din jutul capitalei, pe 
cari noi le-am lăsat prea multă vreme, să Íie nişte 
centre pestilențiale, pot să devină atâtea centre pilo- 
resti și dătătoare de viaţă. Din fericire contractele în- 
cheiate de mine pentru asanarea lacurilor, au rămas 
în picioare și lucrările se continuă, In curând vom a- 
vea în jurul capitalei noastre lacuri mari şi sănătoase, 
unele cu o suprafață de sute de pogoane. Ele vor 
„schimba starea sanitară a periferiilor vecine. sleite de 
niște lacuri infecțioase. Când am asanat lacul Bănea- 
sa, locuitorii acelui sat mulțumeau cu lacrimi în ochi 
că le-am scăpat dela moarte copii seceraţi de friguri 
palustre şi de ftizie. Primul plan era să ridicăm un 
„mare dig la Tei, care ar fi dat lacuri cu o suprafaţă 
foarte mare, Ele ar fi influențat clima orașului iar 
„prin căderile de apă, am fi putut să dăm energie e- 
lectrică si am fi putut să irisăm până la o mie de 
„pogoane. Dar am constatat că pentru a le aduce la 
nivel, ca să putem căpăta un singur lac mare, trebu- 
ia să ridicăm prea mult malurile lui şi ar fí costat 

prea scump. Planul aflat în lucru micșorează supra- 
fața de apă, şi face lacuri mai multe si mai mici. Pe 
lacurile obținute vom putea pluti; iar pe întinsele lor 
“maluri vom putea face vile de agrement. In aceste 
lacuri mari şi adânci, vom putea face intensă cultură 
-de pește. Am ridicat nivelul acestor lacuri, pentruca 
să putem să aducem apă în canalurile orașului, cari 
din cauză că vara rămân uscate, strică atmosfera o- 
raşului. 

Apa necesară asanării acestor lacuri este adusă 
din Ialomița si este strânsă în lacuri-rezervoare um- 
plute în timpul primăverii, când apa este în abun- 
'denţă. Somasem pe proprietarii de lacuri, să facă lu- 
«crările de asanare și sunt convins că din cauza cos- 
tului mare al asanării sí în urma proceselor pe cari 
le-am fi intentat, ele ar fi intrat ușor în proprietatea 
comunei, singura care le poate asana. 


Avem gata studiile și planurile necesare pentruca, 
cu o cheltuială foarte mică, (până la 10 milioane), să 
legăm lacul Snagov cu lacul Căldărușani și să putem 
pluti dela Tâncăbești până la 18 km, de Bucureşti. 
După studiile: făcute de specialiști noştri, lacurile Sna- 
sov și Căldărușani pot îi legate cu -lacurile Colenti- 
nei şi cu modul acesta s'ar putea pluti dela Tâncă- 
besti până la București. In propunerile pe care le 
primeam dela un grup de capitaliști engleji, ca să fa- 
cem din Snagov o mare stațiune climaterică, el se 
-obliga să facă aceste legături, 

Lacul Snagov, cu apa lui clară de isvor și cu pă- 
durile lui mari de jur împrejur, este destinat să joace 
un rol important în viața Bucureștilor, Primisem pro- 
“punerea aceluiaşi grup englez, ca să fac din Snagov 
un centru climateric interbalcanic, pentru care se o- 
blisa să investească până la cinci sute de milioane de 

lei. După modul febril cu care a început să se cons- 
truiască, în curând Snagovul va fi un orășel pitoresc. 
Incheiasem o convenţie cu Ministerul Domeniilor ca. 
în pădurile Snagovului, să ne facă o mare cerbărie 
sistematică şi începusem o mare stațiune de piscicul=- 
tură, Una din pădurile Snagovului era destinată pen- 
tru colonii școlare permanente. 


In timpurile noastre de mare progres al aviaţiei, 
unul din lacurile din jurul Bucureștilor trebue prepa- 
rat pentru primirea hidroavioanelor, Principiul în a- 
viaţie cere ca avionul să ajungă direct la destinaţie, 
pentruca pasagerii să nu mai aibă nevoe să se ser- 
vească de teren. Este un câștig de timp și o econo- 
mie de bani. Acelaş principiu trebue să fie şi pentru 
hidroavioane şi trebue să căutăm să răpundem acestui: 
principiu raţional, 

Pentru a înlocui lipsa băilor în apă curgătoare, am: 
încurajat facerea primelor stranduri, care trebue să 
ia un mare avânt. Nimeni nu-și închipuește atacurile- 
pe care a trebuit să le întruntăm, pentru casă putem 
aproba facerea strandurilor. Toate prejudecățile tre- 
cutului, se ridicau în contra lor şi am fost atacat cu 
o sălbatecă violență ca corupător al moravurilor ora- 
şului nostru, de oameni de mare valoare. 


Dâmboviţa noastră pe care au cântat-o toţi poeţii 
din faza noastră ruralistă, trebue acoperită, pentruca 
s'o transformăm într'un canal. Dâmboviţa nu poate fi 
apă dulce, decât pentru un popor care vrea să moară 
cu mijloace naturale și naţionale. Dâmboviţa e mai 
mult moarte dulce, decât apă dulce, 


Prin urmare, capitala noastră poate să aibă pito- 
rescul apelor. Lacurile noastre, cari până acum au 
seminat moartea, vor deveni în curând izvoare de 

viață şi locuri de desfătare. Cred că suntem pe calea 
bună de a scăpa de ruşinea lacurilor pestilenţiale. 


Dar Bucureștii poate să aibă şi pitorescul pădurilor, 
pe cari deasemenea le-am neglijat până la distrugere. 
Parcurile şi pădurile ridică pitorescul și asigură să- 
nătatea orașelor. Cine face cheltueli pentru parcuri, 
face economii de spitale. Bucureștii, cari la început 
au fost așezați în mijlocul codrilor celor mai mari, 
a ajuns astăzi să nu mai aibă păduri. S'a dat dreptul 
proprietarului să defrișeze pădurea Băneasa, pe moti- 
vul că el ar fi avut nevoe de lemne de foc la fabrica 
sa de cărămidă. De jur împrejur se defrișază cu în- 
dârjire, 

Luasem măsuri prin casa grădinilor, ca să plantăm 
în jurul capitalei, pentruca să reparăm greșelile trecu= 
tului, care a lăsat orașul nostru cu un mare dificit de 
verdeață. Orașul Bucureşti, este complect deschis la 
nord şi est şi din această cauză este expus vânturilor 
şi crivățului iernii. Deaceea, nu numai că trebue să-i 
păstrăm pădurile pe cari le are, dar trebue să înce- 
pem o mare ofensivă de împădurire, ca să-l înconju= 
răm din toate părțile cu păduri noui. Cred că ar fi 
mai bine să dăm preferință pădurilor de pini, cari 
ridică pitorescul și parfumează atmosfera si cari păs- 
trându-și frunzele şi iarna, pot să împiedice vânturile 
şi crivățul, mai bine decât pădurile de foioase, cari 
iarna se golesc de frunze. 

Pentru a mări suprafaţa verde atât de dificitară în 
București, în planul de sistematizare am înconjurat 
capitala cu o zonă circulară de plantație, care ar fi 
mărginit şi oraşul nostru atât de întins; In timp de 
cinci ani Bucureştii au mai căpătat două parcurinoui: 
Snagovul, cu 3.000 pogoane pădure seculară şi Bă- 
neasa, cu 250 pogoane. Necesitatea lor se vede din 

afluența până la înghesuială din zilele de sărbătoare. 
Ti-era mai mare mila de bucureştenii noştrii, chinuiţi 
de călduri tropicale şi ținuți închişi întrun oras urât 
şi oriental. Bucureştenii au stat sechestraţi într'o ade- 
vărată închisoare, pentrucă Bucureştii era un oraș pi- 
toresc numai pentru poeţi, dar nu şi pentru locuitori. 
Sunt convins că numai pitorescul Snagovului, a făcut 
pe bucureşteni să capete gustul vieţii în aer liber şi 
dragostea de frumuseţile naturii, Snagovul a schimbat 
deja gusturile bucureștenilor. 

Planul de sistematizare mai dă orașului un pare 
gata făcut, Deviam circulația dela bufet spre şoseaua 
Jianu si șoseaua Colonel Ghica și lăsam la dispoziţia 
pietonilor toată grădina și toată șoseaua transformată 
în grădină, dela bufet şi până la piaţa Victoriei. De 
asemenea, aveam planul gata făcut pentru parcul din ` 
valea Plângerii. Am luat pentru comună, dela stat, 
grădină botanică, care se găseşte în curs de amena- 
jare. Am luat, de asemenea dela stat, în plină propri- 
etate pădurea Pustnicul de lângă Cernica, acum în 
-curs de amenajare, Pentru a mări centura de parcuri, 
` am încheiat cu statul convenția prin care punea la 
dispoziţia capitalei toate masivele păduroase pănă la 
40 km, împrejur, Ni se dă dreptul de a face toate 
amenajările și toate construcţiunile necesare pentru 
agremen!ul cetăţenilor şi pentru salubritatea orașului. 
“Cu modul acesta astăzi avem la dispoziţia comunei 
pădurile Cernica, Comana, Plumbuita, Țigănești, Căl- 
„dărușani, Gruiu, etc. Pădurea Pustnicul de lângă Cer- 
nica, am luat'o în plină proprietate. Urmașul meu a 
făcut greşala să amenajeze Pustnicul şi nu - Cernica, 
pădure mult mai mare şi mult mai frumoasă, Parcul 
Naţional va completa oraşul verde, alături de oraşul 
clădit. Cu modul acesta am putea spune că şi proble- 

ma parcurilor, pădurilor şi verdeţii capitalei cste com- 
plet rezolvată, Rămâne însă, ca un adevărat postulat, 
că din cauza climei sale aride și a terenului său pră- 
fos, Bucureştii trebue să ducă o luptă dârză pentru păs- 
trarea si pentru înmulțirea parcurilor si pădurilor 
sale. 

Cred că în viitorul mai depărtat se va putea obține 
ca în grădina Botanică, unită cu parcul palatului Co- 
troceni, să facem grădina noastră zoologică, pe care 
Bucureștii o aşteaptă de mult. Palatul regal de vară 
ar trebui construit în partea cea mai pitorească a Bu- 
cureştilor, pe dealui Piscului, a cărui poziţie strălucită 
a observat-o şi defunctul rege Carol I. 

Dar, pe lângă pitorescul artei, Bucureştii mai pot să 
aibă şi pitorescul terenului accidentat, Sunt convins că 
50%/, din bucureșteni, nu cunosc frumusețea dealurilor 
cari înconjoară Bucureştii şi cari merginesc lunca 
Dâmboviţei. Sunt înălțimi atât de apreciabile, încât 
am putut să fac pe dealul Pisc, o staţiune de sky, 
care este vizitată cu pasiune de toată capitala. Depe 
aceste dealuri, panorama orașului nostru este admira- 
bilă. Oraşul nostru este foarte frumos depe aceste 
înălțimi dela sud, văzut în lumina soarelui si în al- 
bastrul. intens al cerului nostru, cu casele lui în culori 
vii şi cu multiplele lui turnuri de biserici. Pantele 
dealurilor din jurul capitalei fiind spre nord, își men- 
tin umiditatea şi ajută mult vegetaţia, Cred că în tre- 
cutul nostru, am făcut o mare greşală că am întins 
oraşul spre vest. Am reţinut astfel pentru cei vii, par- 
tea lui cea mai banală si am lăsat pentru” cei morți 
tocmai înălțimile lui pitorești. Am mai făcut greşala 
că am așezat acolo cimitirele noastre şi crematoriul 
uman. Pentru a remedia aceste greșeli, am numit o 
comisiune care să ne arate locul unde am putea să 

deschidem noile cimitire. Când vom stabili locul nou 
ales, înmormântările în cimitirile dela Belu vor trebui 
oprite, atât pentru nevoia de pitoresc şi de aer pentru 
cei vii, cât şi din cauză că înmormântările în aceste 
cimitire, prezintă un mare pericol pentru populația atât 
de deasă, care locueşte în vecinătatea acestor locuri 
insalubre. După ce s'ar opri înmormântările pe aceste 
înălțimi, am lăsa viitorului îndepărtat posibilitatea ca 
să întrebuințeze aceste terenuri pentru alte scopuri 
decât pentru cimitre. O parte din centura de planta- 
tie cade pe aceste înălțimi. Am declarat expropriată 
toată panta acestor dealuri, pentru a înconjura Bucu- 
reştii cu o centură internă de parcuri şi grădini. In 
planul de sistematizare am prevăzut șosele largi la 
poalele lor, iar pe cornișe o şosea largă, pe care din- . 
spre. Văcăreşti o și pusesem în lucru. Voiam să dau 
mai repede Bucureştenilor un loc de plimbare într'a- 
devăr pitoresc, 

Pe înălțimile din jurul Bucureştilor trebuia să plan- 
tăm parcurile noastre și să clădim vilele bucureşteni- 
lor bogaţi, pentrucă tocmai această parte este râcorită 
vara de mari curenţi de aer. 

Planul meu fusese ca tot acolo să ridicăm cetatea 
universitară, în genul universităţilor Anglo-Saxone, a- 
devărate mânăstiri culturale, cari izolează pe studenţi 
şi îi fereşte de tentaţiile vieţii marilor oraşe. După 
cum mânăstirile religioase inspiră călugărilor numai 
devoțiune, mânăstirea culturală ar inspira studenţilor 
învățătură, ca singură preocupare. Planul meu a căzut 
şi cred că s'a făcut o mare greşală, care în viitor va 
fi greu plătită. Domnul rector Antonescu, autorul pla- 
nurilor cartierului universitar, şi a dat seama chiar de 
pe acum, că locul ales este prea mic şitrebue să facă 
totul înghesuit, Nu mai vorbim de mediul de cazarmă 

şi de cartierul prea populat, cari fac locul ales abso- 
lut impropriu. Cartierul universitar așezat la Pisc ar 
fi avut în vale parcurile şi lacurile artificiale, cari se 
pot realiza cu mare ușurință. 

Dealul Patriarhiei, care constitue singura parte pi- 
torească din mijlocul orașului, trebue completat şi 
transformat într'un mic Vatican român. Începusem lu- 
crările pe strada 11 Iunie, dar împrejurările le-au o- 
prit. Macheta care reprezintă viitoarea grădină dinspre 
strada 11 lunie, a rămas la Patriarhie. In planul de 
sistematizare acest deal trebuia să fie pus în axa 
unei largi esplanade, care ar fi continuat aleea actuală 
până la biserica Sfânta Vineri. Costul ei n'ar fi prea 
mare, pentrucă în această parte comuna are în plină 
proprietate străzile şi pieţele, iar construcţiunile sunt 
mici si rare. De asemenea, pusesem în axa unei străzi 
noui şi dealul arhivelor statului dela Mihai Vodă şi 
dealul bisericii Radu Vodă. Regret că n'am putut să 
execut aranjamentul încheiat cu Ministerul Justiţiei, 
pentru a libera din zidurile închisorii frumoasa mânăs- 
tire Văcăreşti. Mânăstirea Văcăreşti cu superba ei pri- 
velişte, cu frumosul bulevard Văcărești, ar putea fi 
destinată ca reședința Patriarhei noastre. Acolo s'ar 
putea concentra multe instituţii religioase, cari acum 
sunt înghesuite în dealul Patriarhiei. Biserica Patriar- 
hiei ar rămâne mai departe catedrala noastră naţio- 
nală, pentrucă sunt convins că împrejurările nu vor 
permite să se înalțe o catedrală nouă. 


Marele Bucureşti trebue să-şi aleagă stilul său arhi- 
tectonic, pentruca să pună ordine în adunătura bizară 
de stiluri de tot felul. Stilurile bucureștene sunt atât 
de urâte si de disparate, încât auzi cum ţipă unul la 
altul, N'am găsit incă necesar să mă amestec în re- 
sularea lor, pentrucă în starea actuală a orașului nos- 

tru, incomplet și plin de  maidane, scopul principal 
trebuia să fie complectarea lui. Nu voiam să pun pie-- 
dici construcţiunilor. 

Numisem însă o comisiune pentru unificarea stilu- 
rilor în pieţe si străzile mai importante, In acelaş timp, 
deşi credeam că stilul modern, care invadează capit: la 
strică arhitectura Bucureștilor, nu putea să stânjenească 
estinderea lui, tocmai în aceste timpuri, când lumea 
vrea să construiască repede si economic. Stilul mo- 
dern se mai poate numi stilul a la minnt, 

După ce aş mai fi dărâmat o parte din construcţiile: 
vechi și insalubre si după ce sar fi construit altele 
noui, proprietarii caselor vechi rămase, ar fi fost obli-- 
gati să le dărâme singuri pentrucă n'ar mai fi găsit a- 
matori pentru ele. Mi-a sugerat acest plan panica ba- 
nului şi vreau să-l indrumez spre construcţii. Gonirea 
mea dela primărie, mi-a împiedicat planul, realizat nū- 
mai în parte. Numai când proprietarii erau nevoiţi să-și. 
dărâme singuri casele vechi, numai atunci primarul 
ar fi fost la largul lui şi ar fi putut să reglementeze: 
stilurile. Cred că Bucureştii, cu clima lor călduroasă 
vara, reclamă clădirile cu arcade, proteguitoare de ar- 
sita soarelui, care lasă orașul gol în timpul zilei. Co- 
merțul Bucureştilor ar câștiga foarte mult prin gene- 
ralizarea arcadelor, pentrucă arcadele ar mări vitrinele- 
şi ar îndoi timpul în care amatorii pot să cumpere, 
întrucât ar putea esi chiar pe timpul căldurilor. Lumi-- 
na intensă din tara noastră, înlătură inconvenientul ar-- 
cadelor. Incepusem construcţii cu arcade pe bulevar- 
dul Elisabeta și tot arcade prevăzusem pe strada Lip- 
scani, Actualul consiliu a revenit asupra acestor dis-- 
poziţiuni stabilite de noi. 

Meschinul oraşelor arată meschinul sufletelor. Tre- 
bue să dăm capitalei noastre monumentalitatea ma- 

rilor oraşe, în locul meschinăriei actuale de sat pre. 
tenţios. Meschinul Bucureştilor se explică prin origina 
sa modestă. La început a fost desigur un punct de 
întâlnire între producătorii barbari, ale căror drumuri 
se întâlneau acolo, pentru a schimba produsele lor. 
Oraşele cu origină militară, ca cetăți fortificate, sau 
cu origină religioasă, ca reședințe ale şefilor religioși, 
au fost dela început mai ordonate și mai infrumuse- 
tate. Bucureștenii n'au avut nici mijloace, nici pri- 
ceperea necesară, ca să pună ordine în târgul lor, care 
la început se făcea sub corturile : negustorilor trecă- 
= tori. Potecile șerpuite ale oamenilor și drumurile 
întortochiate ale vitetor, au fost începutul străzilor 
noastre. Pe ele s'au tăcut bordeele și cohbele, Mai 
târziu, potecile s'au făcut drumuri, uliţe, străzi și bu- 
levarde, iar bordeele şi colibele au devenit case şi paw 
late. Dar străzile noastre au rămas până târziu sí 
multe din ele chiar până astăzi, tot cu alinierile și cu 
proporţiile potecilor de oameni şi drumurilor de vite. 
Calea Victoriei este fostul drum la vii şi palatul Știr- 
bei este construit pe locul sau chiar pe temeliile ve- 
chii crame. Gusturile noastre ruraliste ne-au păstrat 
aceleaşi proporții meschine și aceleași alinieri întor- 
tochiate în străzi şi în pieţe, până in zilele noastre. 
N'am simţit încă nevoia monumentalului, Am făcut 
niste simple străzi mai largi, de 24 şi de 30 metri lăr- 
gime și le-am dat numele pompos de bulevarde. Când 
am propus ca bulevardul Brătianu să aibă 50 de me- 
tri lărgime, a fost rumoare. Când am propus piața 
Brătianu de 120 pe 300 metri a fost revoltă. Era gata 
ca primarul să fie considerat ca vrăjmaș al orașului. 
La rechemare i s'a dat porecla de „magnificentius“ 
şi de „logodnicul aiurelei“. Această revoltă nu era 
specială ţării noastre. O găsim până și în Franța când 

ea se găsea în aceaşi fază de evoluţie ca noi. Când 
Richelieu făcea la Paris, o stradă de nouă metri lăr- 
gime, i sa spus că suferă de „megalomanie”; iar 
când s'a făcut bulevardul Sebastopol, s'a spus că este 
chiar o nebunie, pentrucă bulevardul Sebastopol va 
împărți Parisul în două oraşe deosebite, cari vor rä- 
mâne străine unul de altul, Baronul Osm Hausman, 
care a dat Franţei strălucirea Parisului, era numit 
„nebunul  dărâmător“, pentru că totdeauna nebunii, 
proştii „cuminte“, s'au revoltat de „,nebunia“ intelep- 


tilor, 
a 

Am arătat că în timpurile noastre circulația ora- 
şelor se strânge la ceniru, unde sunt concentrate toate 
afacerile, Deaceea circulația în centrul tuturor ora- 
şelor vechi şi mari a devenit grea și, în cele mai 
multe, imposibilă. Parisul a avut noroc cu prevederea 
Impăratului Napoleon. Baronul Hausman venea la Na- 
poleon cu planul său făcut pentru Avenue'des Champs 
Elisee, pentru*care prevedea 40 de metri lărgime, El 
tremura de teamă-să nu fie certat de Impărat, pentru 
această mare pretenție. Spre surprinderea lui însă, 
Napoleon, III mărea strada. dela 40 la 80 de metri. Şi 
cu toate acestea astăzi, toată lumea caută mijlocul de 
a mai lărgi această arteră ajunsă insulicientă, Mulţi 
din marii urbaniști cari au constatat acest fenomen al 
timpurilor noastre, au pus ca regulă generală şi inflec- 
sibilă că centrul tuturor orașelor vechi trebue dărâmat, 
ca tocmai în infernul centrului să dăm. parcuri mari 
pentru sănătate și bulevarde și piețe largi pentru cir- 
culaţie. 

Tot astfel este și la noi. Pentru secolul vitezei Bu- 
cureștii sunt un oraş anahronic, Peste câtva timp nu 
vom mai putea circula în Bucuresti decât cu viteza 

carului cu boi. Am mai putea să îndreptăm orașul 
nostru, atâta timp cât centrul capltalei noastre mai 
rămâne plin de magherniţe luxoase pe dinafară şi hi- 
doase pe dinăuntru, Mai avem noroc că neprevederea . 
primarilor noştri, ne-a păstrat încă un centru piper- 
nicit şi insalubru, pe care putem să-l dărâmăm cu u- 
Şurință, pentruca să ne facem bulevardele şi pieţele 
cerute de timpul nostru. Faţă de nevoile sanitare ale 
unei capitale şi pentru timpul  automobilismului mo- 
dern, multe din străzile si din piețele oraşului nostru, 
au încă estetica, salubritatea si proporţiile vechiului 
sat, Dacă nu luăm măsuri urgente cât mai este încă 
timp, în câțiva ani capitala noastră va deveni muzeul 
urâțeniei, infernul circulației si necropola sănătăţii. 
Avem părți din centrul şi din periferiile capitalei, 

unde rămâi înmărmurit când vezi că acolo trăesc oa- 
meni și te mustrează conștința că nu-ţi faci datoria 
față de semenii tăi, Și nu ne facem datoria din cauză 
că avem o morală ciudată, care ne face să ne fie 
milă de punga proprietarului şi să fim nepăsători de 
viaţa chiriașului său. care trăeşte într'o cloacă oribilă 
şi care plăteşte proprietarului său „chiria morții“. Alte 

oraşe cari erau în aceeaş situaţie, au intrebuințat târnă- 
copul fără cruțare. La sistematizarea oraşelor Rio de 
Janeiro şi Lisabona, sau ras depe fata pământului 
cartiere întregi, ca să scape oraşul de urâţenia și de 

insalubritatea lor. Cine mai păstrează şandramalele 
insalubre din capitala noastră, este un ucigaș fără să 
știe. Am vizitat părți din oraș, cari sunt adevărate 
cimitire de oameni vii, Incepusem dărâmarea cloa- 

celor insalubre, pentrucă vroiam să profit de panica 

-banului şi să-l îndreptez spre construcţiuni, Era şi un ` 
imbold pentrucă proprietarii rutinați n'aveau voința să | 
se hotărască să-şi dărâme şandramalele lor, atâta timp 

cât le mai producea o sută de lei venit. Am crezut 
că dacă pot să dărâm o parte din clădirile vechi siin 
locul lor să construesc altele noi, toti amatorii se vor 
îndrepta către cele noi. Nimeni nu va mai voi să 
locuiască în construcţiile vechi şi pe acestea vor fi 
nevoiţi să le dărâme chiar proprietarii lor. Dacă nu 
plecam dela Primărie şi mai dărâmam parte din cata-: 
combe, reînoiam Bucureştii în mod automat. 

Mai poate aștepta capitala noastră refacerea ei prim 
trecerea timpului? S'ar mai putea lăsa timpului sar- 
cina să corecteze unele defecte edilitare şi urbanis- 
tice, acolo unde ai un oraş numai de corectat. Acolo 
însă unde ai un oraş de transformat, timpul este de- 
zastru. In multe părţi din București nu mai putem re- 
curge la refacerea treptată pentrucă e necesară o dă- 
râmare repede. Pentruca să avem o capitală accepta- 
bilă, în Bucureşti nu trebue medicină ci chirurgie edi- 
litară. Trebue să ne convingem că cu marea ofensivă 
de construcţii din timpul nostru, provocată de panica 
banului, fiecare an care trece, dublează greutătile si 
triplează cheltuielile pe cari ar trebui să le facem pen- 
tru a îndrepta capitala, Cu cât facem aceste cheltueli 
mai repede, cu atât facem o economie mai mare, pen- 
trucă cheltuiala făcută la timp este îmbogăţire. In o- 
raşele insalubre, primarul care face economie de bani, 
face risipă de vieţi omenești, Economia de viață ome- 
„nească, este singura economie care se cere unui pri- 
mar conștient. Și apoi, este clar că cu tact şi cu sis- 
tem, Bucureştii se pot îndrepta fără multă cheltuială 
şi fără multă întârziere. 

Dacă în timpul nostru viteză însemnează bani, ca- 
pitala noastrâ este oraşul pierde-vară. Oraşul nostru 
care a rămas cu dedalul său de străzi înguste şi intor- 

“tochiate, are o circulaţie de două ori mai înceată decât 
orice alte orașe. Trotuarele noastre sunt atât de în- 
guste în cât nu putem merge decât în pas de plimbare. 
S'ar părea că în Bucureşti nu sunt oameni grăbiţi. In 
București automobilele noastre circulă tot pe poteca 
șerpuită a omului din sat și tot pe drumul sinuos al 
vacilor cari mergeau la păşune. Cu străzile noastre 
întortochiate,  bucureșteanul merge de două ori mai 
mult, ajunge de două ori mai târziu, pierde de deuă 
ori mai multă muncă utilă, decât un locuitor din orice 
alt oraş. Oraşul nostru vechi, strâmt si întortochiat, 
ajunge la paralizia centrului, stănjeneşte industria și co- 
merțul şi amenință sănătatea și siguranța cetăţenilor. 
Oraşele cu străzi strimte și întortochiate şi cu centrul 
sugrumat sunt destinate pieirii, pentrucă trebue să 
ținem cont că nu suntem decât la începutul crizei de 
circulaţie din capitala noastră. Primarii cari conservă. 
mai departe anahronismul vechiului centru bucureştean, 
comit o crimă faţă de orașul pe care il conduc. Tre- 
bue să ținem cont că circulaţia se face pentru satis- 
facerea nevoilor. Circulaţie intensă si repede însem- 
mează satisfacerea repede a acestor nevoi, insemnează 
intensificarea vieţei, însemnează. progres, 
4 PE 

Cum am putea noi să dăm în București omului, sănă- 
tatea, străzii,  monumentalitatea şi circulaţiei, viteza ? 
Străzile vechi sunt greu de lărgit, Trebue să deschi- ` 
dem străzi largi prin lundurile de grădini unde găsim 
proprietăți adânci. Cerusem să mi se figureze pe hartă, 
străzile din oraş cu fundurile de grădini compacte, 
pentruca să străpungem străzile noui şi largi. Dar spe: 
ranța orașului nostru este în „Esplanada Dâmboviței“, 
care se va realiza prin acoperirea albiei sale. Vom 
realiza într'adevăr o esplanadă monumentală, pe care 

n'o vor putea avea multe oraşe din lume. Ea va ae- 
risi orașul, va ridica valoarea urbanistică si va usura. 
imens circulaţia capitalei noastre. Esplanada Dâmbo- 
viței are avantajul că împarte oraşul în două părţi a- 
proape egale. Sub Dâmbovița acoperită vom putea. 
realiza metropolitanul oraşului, care va ușura trans- 
porturile de mărfuri şi de persoane. Cu metropolitanul 
Dâmboviţei vom putea realiza gările în tcentrul ora- 
şului, făcute sub pământ. Indrumând toate transpor- 
turile pe linia metropolitanului, am putea soluţiona şi 
chestiunea trecerilor la nivel, cari încurcă mult circu- 
laţia orașului nostru. j > 
Cu modul acesta Dâmbovița, care dealungul vea- 
curilor a nenorocit oraşul nostru, îşi va putea răs- 
cumpăra: păcatele prin estetica, prin viteza, prin hi- 
giena, şi prin monumentalitatea pe care o va 
da capitalei. Aveam două propuneri. făcute pen- 
tru acoperirea Dâmboviţei între str. Șerban Vodă si 
Palatul Justiției, cu compartimente provizorii sus şi 
cu antrepozite jos. Lucrarea se plătea singură în cins- 
prezece ani si cu veniturile după expirarea acestui 
termen, continuam acoperirea treptat. Planul fusese 
aprobat. 


Vom mai ridica monumentalitatea orașului prin aleea 
Patriarhiei, care în planul de sistematizare, trebue să 
fie continuată până la biserica Sf. Vineri. Cu punerea 
dealului Patriarhiei în axa esplanadei Patriarhiei sí 
prin valea care se întinde în pantă dulce între cele- 
două înălțimi, vom putea obține un efect pitoresc de- 
săvârşit. In acelaş plan de sistematizare am prevăzut 
un bulevard nou care pleacă din josul crematorului 
uman ca o continuare a bulevardului Brătianu, trece 
prin valea Plângerii, atinge dealul Piscului și ajunge 
la Văcăreşti. Tot astfel, șoseaua Băneasa-Otopeni este 

fixată la o sută metri lărgime la intrarea în oraș. De 
asemenea, toate căile de penetrație devin niște ade- 
vărate bulevarde largi. In special bulevardul Văcz- 
reşti, va putea să ajungă una din cele mai frumoase 
intrări în București, 

Calea Victoriei a rămas un punct degradant al ca- 
pitalei noastre. Și cu toate acestea, chestiunea căii 
Victoriei este foarte uşor de rezolvat, Fixasem lărgi- 
mea ei la 22 metri și în timpul primarialului meu am ` 
expus în loc înalt planul meu, ca toată înghesuiala de 
case urâte şi insalubre dintre hotel Continental şi 
piața Palatului şi dintre calea Victoriei și strada Aca- 
demiei, să fie dărâmată pentru a face o frumoasă es- 
planadă. Proprietarii expropriaţi ar primi in schimb te- 
renuri corespunzătoare, cei din calea Victoriei fiind 
trecuţi pe partea esplanadei dintre Ministerul de In- 
terne, iar cei de pe strada Academiei, pe bulevardul 
Brătianu. Proprietarii astfel expropriaţi, n'ar mai putea 
pretinde nimic, într'ucât în loc de calea Victoriei în- 
gustá şi strâmbă şi în loc de strada Academiei atât 
de urâtă, li s'ar da fațadă pe o esplanadă și pe un 
bulevard. 

O capitală trebue să tindă să realizeze O perso- 
nalitate urbanistică, prin care să- şi formeze caracte- 
ristica sa deosebită, Parisul este oraşul bulevardelor 
şi al monumentelor, Londra este orașul clădirilor mo- 
numentale, Moscova orașul bisericilor, Atena orașul 
Acropolei, New-Yorkul orașul zgârâie norilor, Cons- 
tantinopolul oraşul Bosforului. Caracteristica distinc- 
tivă a unui oras ca si caracteristica distinctivă a unui 

om, deşteaptă interesul, atrage si desvoltă originali- 
tatea sa, Asa de mult omul apreciază această origi- 
nalitate, încât istoria ne-a păstrat reputaţia vechiului 
Efez, prin frumoasa statue a Dianei si reputația ora- 

şului Semiramidei prin grădinile lui suspendate. 

Putem să creem noi o personalitate urbanistică ca- 
pitalei noastre ? Desigur că nu ne putem gândi să dăm 
Bucureștilor nostri o caracteristică naturală care i-ar 
putea da lustrul unei mari originalităţi. Eu am căutat 
s'o realizez. Am întrebat insistent societăţile de arhi- 
tecți şi de ingineri, care ar fi, după ei, personalitatea 
urbanistică a capitalei noastre. Aveam intenția să ac- 
centuez această personalitate prin premii, prin încura- 
jare și prin orice alte mijloace cari stau la indemâna 
unui primar. In adresa trimisă de mine acestor socie- 
tăți, arătam că după părerea mea de profan, perso- 
nalitatea urbanistă a oraşului nostru, ar putea fi dată 
prin stilul nostru național, modernizat si laicizat, la 
care s'ar fi adăugat pitorescul înălțimilor, pitorescul - 
lacurilor şi al pădurilor, cu care cred că trebue să 
înconjurăm capitala. 

Dar la această slabă pecete caracteristică, mai adă- 
ogam monumentul dela Adam-Clisi, transformat în 
Pantheon naţional. El trebue ridicat pe dealul Văcă- 
reştilor sau pe dealul dela Arsenal. Prin proporţiile 
acestui monument, prin arta lui şi prin prestigiul său 
istoric, am putea să dăm orașului nostru o caracteris- 
tică întradevăr pregnantă. El ar putea forma un punct 
de mare atracție pentru străini, 

Mi s'a obiectat că monumentul dela Adam-Clisi tre- 
bue transportat la locul din Dobrogea, de unde a fost 
adus la Bucureşti, Mai întâi suntem de acord că a 
fost o greşală că s'a ridicat dela locul lui. Dar odată 
adus aci, el nu mai poate fi transportat inapoi. Trans- 
portul pietrelor înapoi şi ridicarea lui acolo, ar costa 
sume enorme. Am fi nevoiţi să lăsăm să rătă- 
cească încă mult timp pietrele monumentului prin 
București, până vor fi distruse de intemperii. Ar mai 

însemna ca după transportarea lor în Dobrogea, dacă 
s'ar face vreo dată, din lipsă de fonduri să le mai 
lăsăm şi acolo încă un timp îndelungat, la voia în- 
âmplării. Facem o crimă că pierdem o comoară isto- 
trică. din care alte orașe ar fi tras de mult mari 
efecte urbaniste, Se impune ca monumentul dela 
Adam-Clisi să înfrumuseţeze orașul nostru, căruia í 
S'ar da o pecete întradevăr caracteristică. Repetăm că 
nimic n'ar ajuta mai mult, ca să dăm orașului Bucu- 
testi o personalitate urbanistă, ca monumentul dela 


Adem-Clisi; 
= 


Care stil ar putea să dea o personalitate urbanistă 
Bucureșştiilor? Fiecare epocă mare are stilul său arhitecto- 
nic în care se oglindesc sentimentele sale dominante. 
In perioada religioasă stilul era cerut de misticismul 
religios şi de preocupările vieţei viitoare. Civilizaţia 
greacă a dat stilul liniilor drepte, al proporţiunilor şt 
al ornamentaţiunilor severe. Civilizaţiunea egipteană a 
dat stilul templelor şi al cimitirelor colosale. Religia şi 
despotismul asirian dă stilul colosal copleşitor al cu- 
polei din care eșea stilul bizantin. Utilitarismul și spi- 
ritul cuceritor al romanilor, a dat construcţia şoselelor. 
podurilor, arenelor si teatrelor cu linia gravă și dreaptă: 
Optimismul burghez din evul mediu a dat stilul catedra- 
lelor gotice care pare că amenință cerul, Renaşterea 
italiană cu mici potentați împrăștiați peste tot, a dat 
“stilul palatelor şi al caselor neguţătorilor bogaţi. Seco- 
lul trecut, secolul micilor burghezi înstăriți, a dat sti- 
lul caselor frumoase, Tcate aceste stiluri erau înflorite 
şi încărcate, pentru că arhitecţii lucrau pentru proprie- 
tari bogaţi, care aveau mijloace de a plăti mult, pen- 
tru un lucru scump, migălos şi îndelungat. Era arhi- 
tectura religioasă, artistocratică și plutocratică, 


41 


www.dacoromanica.ro 


VIITORUL BUCUREŞTILOR 


Arhitectura timpurilor noastre cu sărăcia lor genera- 
lizată era condamnată să dea o arhitectură democrată, 
săracă, simplă şi standardizată pentru ca să coste pu- 
tin si să se facă repede. Ea a datarhitectura falanste- 
relor de uvrieri, a școlilor de copii, a fabricelor, a 
sălilor de spectacole, ete. Stilul modern este stilul sim- 
plificat şi scurtat, ca toată producţia sufletească a unei 
societăţi sărace, grăbite și neurastenice. Stilul modern 
este stilul a la minut, 


Care va fi stilul Capitalei noastre, care ar putea să 
contribue la personalitatea sa urbanistă ? De sigur că 
stilul vechi, numai corespunde gustului timpului nos- 
tru, Noi mai recurgem la cornişe, la coloane, etc. pen= 
ru că n'am ajuns încă să ne formăm un stil al tim- 
purilor noastre. Democrația modernă. ne-a dat stilul . 
modern, dar stilul modern este atât de simplificat, că 
dacă el ne poate da locuinţe, nu ne poate da lucrări 
monumentale, El este prea clar şi de aceea prea plic- 
ticos. Linia dreaptă care formează baza stilului modern 
nu ne poate da frumosul, pentrucă linia dreaptă 
este cel mai urât dintre elementele arhitectonice. Ea 
este prea simplă ca să poată fi monumentală. intreg 
stilul modern este banal şi rece. El iti face impresia 
unor jocuri de figuri geometrice. Omul nu face nict 
o lucrare de artă technică, fără o decorație , de artă 
estetică. Tot astfel și construcţia are nevoe de oare 
care  ornamentație, în care să găsești gustul, 
care să satisfacă imaginaţia, în care să vezi puţină 
poezie. Omul simte nevoia de a idealiza realitatea, 
prea rece si prea uscată. Stilul modern nu ne poâte 
da sau n'a ajuns încă să ne dea poezia arhitectonică, 
pentru că geometria ne deşteaptă sentimentul ordinei 
iar nu al frumosului. Le Corbusier care a pus în evi- - 
denţă stilul modern, la susținut cu argumentul că o 

casă trebue să fie „o maşină de locuit”, Dacă ne-am 
gândi numai la utilitatea lucrurilor cari satisfac nevoile 
anului, am distruge preocuparea estetică, pe care se ba- 
zează jumătate din existența sa. Stilul modern este în 
arhitectură ceiace fotografia a la minut este în arta fo- 
togralică. El n'are decât poezia vitezei în construcție 
şi decât poezia economiei în cheltuiala construcţiei. 

Stilul nostru naţional poate răspunde acestor ce- 
rințe ? Cred că da, însă nu așa cum sa făcut, Sa luat 
stilul religios și s'a aplicat întocmai la construcţiile 
laice. Stilul nostru naţional, urmărit până în influențele 
armene, era stilul templelor din perioada religioasă si 
de aceea era încărcat si cu caracter misterios si mis- 
tic, Stilul templelor păgâne si stilul bisericilor creştine 
trebuia să fie încărcat ca să arate opulența divină, 
trebuia să fie copleșitor pentru ca să umilească mici- 
_ mea omului, trebuia să fie intunecos ca să destepte 
sentimente mistice și misterioase. Primele temple grece 
ca și templele budiste nici n'aveau ferestre și erau 
adâncite într'un complect întuneric. 


Aceste caractere ale stilului nostru naţional nu co- 
respund caracterului laic şi sentimentelor de utilitate. 
Dar dacă ar fi simpliticat el ar avea toate calităţile: 
gustului modern. Poate da efecte prin simplitate, prin 
suprafeţe, prin volum, prin joc de linii, prin joc de: 
lumină, Are ornamentaţii frumoase, intrate de mult 
în gusturile noastre. Mai are însă calitatea mare, că 
el poate contribui în mare măsură la formarea perso- 
nalității urbaniste ale Capitalei, Stilul nostru naţional 
simplificat ar da Bucureştilor o originalitate într'ade- 
văr unică, In același timp el este un stil util țărei 
noastre. Tara soarelui prea tare şi a intemperiilor 
ijelioase, este ţara stilului cu ștreaşină. Clima noas- 
ră cere să întrebuințăm straşina şi arcadele. Ea dă 

lădirei puţin misticism și puțină melancolie, care co- 
respunde temperamentului nostru de popor al doine- 
lor, Stilul modern este prea clar, prea vesel și prea 
positiv pentru un popor mistic și melancolic, 

Mi s'a obiectat însă să el nu se pretează la con» 
strucţii monumentale. Cred că este o eroare, Nu se 
pretează la monumente, pentru că viața noastră de 
continue răsboaie care ne distrugea oraşele, nu ne-a 
dat răgaz să construim și să facem monumente în Sti- 
lul nostru. Din această pricină la noi nici na venit 
încă marele artist al stilului național, care să-i dea 
expresia lui laică monumentală. Cred că prin premii 
și prin încurajări, am putea să descoperim și pe acest 
artist mare, Marele artist al desăvârşirei stilului nos- 
tru naţional, n'a venit încă, pentru că încă na fost 
chemat, pentru că n'a putut fi incă chemat, 

Are sau poate să aibă populaţia capitalei noastre 
“sufletul necesar pentru a da civilizația unei metro- 
pole ? Poate ea să capete o caracteristică originală ? 
Flementul sufletesc al unui oraș este mai important 
decât elementul fizic. Elementul uman este și mai greu 


-de urbanizat, pentrucă pavarea sufletelor. este mult 
mai grea decât pavarea străzilor. Bucureștii nu pot 


fi oraş, capitală sau melropolă mare, dacă populaţia 
sa n'ar avea calitățile sufleteşti cerute de acest mare 
rol naţional. 

Orice oraş mare şi vechi devine un organism viu, 
cu spiritul său, cu voința sa, cu simţirea sa. El își 
„câştigă cu timpul spiritul său caracteristic, care îl de- 
osebește de spiritul celorlalte orașe. Parisul este ora- 


şul voioşiei și al revoluţiunilor, Roma este oraşul ar- 


tistilor, Londra orașul spleenului, Sevilla oraşul pró- 
` „cesiunilor religioase, Lourds oraşul minunilor. Toate 

orașele vechi sí mari capătă cu timpul personalitatea 
lor morală caracteristică, 

Capitala noastră este încă un oraş fără caracteris- 
tică sufletească, pentrucă el n'a avut încă timpul să- 
şi formeze un fond sufletesc comun, Pentru a forma 
sufletul colectiv al unui oraș, trebue o stabilitate isa 
torică, în care se formează un fond sufletesc comun. 
Sufletul comun se alcătueşte printr'o lungă imitațiune 
reciprocă, prin lupte, prin victorii sau prin suferințe 
comune, prin serbări comune, cari formează legătura 
spirituală intre cetățeni. Acest fond sufletesc comun 
apare în fiecare cetățean al orașului. După cum în 
antichitate puteai să cunoşti pe un atenian si pe un 
roman, în timpurile noastre poti să cunoşti pe un pa- 
rizian, de -un vienez și pe un locuitor al Berlinului. 
Cu modul acesta, pe deasupra spiritului indivizilor, 
se formează un spirit colectiv in care poţi să vezi 
sufletul fiecărui tndivid în parte, 


„Caracteristica sufletească a Bucureştilor este lipsa 
de mice caracteristică, In București, spiritul colectiv 
este încă numai suma tuturor spiritelor indivizilor 
cari îl compun, Orașul nostru este un oraș nou, fără 
tradiţie, fără etajarea categoriilor sociale, fără disci- 
plină socială si fără fixarea valorilor, Neajunsă încă 
la proporţiile cerute de capitală, Bucureștii sunt ca o 
apă continuu turburată de noi viituri de populaţia de 
la sate, de noi viituri de străini. Populaţia București- 
lor nu este încă așezată, nu este încă stratilicată, De 
aceia capitala noastră este amorfă, nedisciplinată, 
este anarhică şi fără nici un frâu moral intern. Sin- 
sura disciplină a bucureştenilor până astăzi, este dis- 
ciplina autorității şi disciplina partidelor politice. De 
la autoritatea sa, populaţia capitalei nu poate primi 
nici o disciplină sufletească superioară, pentrucă au 


45 


www.dacoromanica.ro 


VIITORUL BUCUREȘTILOR 


toritatea noastră este cu mult mai anarhică decât po- 
pulația pe care o conduce. In ţara noastră, în loc s'o 
disciplineze, autoritatea anarhizează și corupe. popu- 
laţia. 

Populaţia Bucureștilor este o populaţie politicianis- 
tă, care face din politică, principala sa profesiune. 
Desigur că disciplina politicianistă este o disciplină 
rea, dar totuşi această disciplină constituie un rău 
mai mic, decât lipsa de orice disciplină sufletească. 
O populaţie amorfá care primește un crez politic, are 
deja o idee comună, capătă un început de fond su- 
fletesc colectiv. Si un organism sufletesc nu poate 
merge spre o desvoltare normală, decât atunci când. 
el şi-a format cel puţin un început de fond comun 
sufletesc, pe care se grefează aspiraţiunile; credinţele 
și dorinţele lui și cari formează premiza tuturor ac- 
telor sale, 


Deaceea, până la formarea acestui fond sufletesc 
comun al capitalei noastre, noi nu putem zidi nimic 
serios pe sufletul bucureștean. 

Anarhia sufletească a populaţiei capitalei, eșită din 
lipsa ei de aşezare, este mărită si de eterogenitatea 
acestei populaţii. Nici un oraş din aceste părţi de 
lume, n'are o populaţie cu origină einică mai variată, 
decât capitala noastră. Oraşul nosiru' a fost şi este 
locul de întâlnire “al tuturor rasselor pământului. Bu- 
cureștii sunt Babilonul timpurilor moderne. Nimeni 
nu contestă marele patriotism al bucureştenilor, dar 
îi sfătuim ca nici unul din ei să nu dea sângele său 
la analiză, Această mare eterogenitate einică are două 
consecințe importante. Amestecul excesiv al raselor 
naște un desechilibru organic, din care ese un dese- 
chilibru sufletesc. Sufletul capitalei este  într'un echi- 
libru instabil. Din acest desechilibru sufletesc, - ese 

spiritul receptiv la noutăţi și desvoltarea inteligenţei. 
O populaţie eterogena este o populaţie inteligentă si 
progresistă, Dar eterogenitatea ei dizolvă sau opreşte 
să se formeze orice bază sulletească fixă sau comună, 
din care ese un dezechilibru moral. O populaţie cu 
o prea variată origine este o populaţie cu o inteli- 
gență mare şi cu o morală mică. 

In privința moralei, populaţia bucureșteană suferă 
mai mult de micime de suflet. Putem spune că bu- 


. curesteanul n'are altă caracteristică sufletească decât 


şiretenia, care s'a formulat prin denumirea de „papu- 
giu de București“. Faţă de orice gest idealist, bucu- 
reșteanul se întreabă: Ce interes ai să fii aliruist, De 


_aci ese și deliciul ilegalităţii, deliciul asa numitului 


„Chiul“, plăcerea loviturilor şi a afacerilor. Aș mai 
adăuga că Bucureștii sunt capitala unde se face cel 
mai mult cu ochiul. Bucureșteanul nedisciplinat și 
neadaptat la ruajul social, este un incapabil de mun- 
că continuă, De aci ese instabilitatea sa profesională. 
In nici un oraș din lume nu vedem atâta comerț am- 
bulant, atâția misiţi, atâția văcsuitori de ghete, atâţia 
cartofori, atâţia chibiţi și atâţia funcţionari. In nici un 
oras cetăţeanul nu-și schimbă de atâtea ori meseria 
sa, În nici un oraș nu vedem atât de puţini profesi- 
onişti cari să-şi moștenească. profesiunea lor din tată 
în fiu. Profesionistul sau meseriaşul bucureştean- nu 
se poate mulțumi cu un câștig mic si continuu si pre- 
feră „loviturile“. Popoarele unitare sunt mai puţin 
inteligente dar sunt mult mai morale decât cele ete- 


l rogene. 


De asemenea populatia Capitalei se resimte de ori- 
Sina ei rurală, Ea a păstrat caracterul umil al țăranu- 
lui din care se recrutează, Bucureştenii sunt anarhici 
in faţa unei autorităţi reale și servili în fata autorită- 

ţilor abuzive. Se cunoaşte că bucureştenii sunt des= 
cendenţii vechilor clăcași, care au înmagazinat de a- 
lungul timpului, toată umilința robului în faţa patronului, 
Bucureștii suferă de iobagismul sufletesc. Pentru ca să 
le ridic spiritul de mândrie și de demnitate, am for- 
mat „comitetele cetăţeneşti“, cu scopul principal dea 
se apăra împreună contra arbitrarului autorităței. Le- 
am spus toate împrejurările, că primesc cu plăcere: 
controlul lor şi controlul tuturor actelor comunale, 
pentru că controlul cetățenilor mă va opri să fac gre= 
seli. Aţi văzut zmeul, le spuneam eu. Dacă este ținut 
de sfoară, zmeul se înalță mereu mai sus, iar dacă 
laşi sfoara din mână, el cade la pământ. Controlaţi-mă 
ca să vă fac şi vouă opere utile şi să mă înalt si pe 
mine prin controlul vostru. 

Populaţiunea bucureşteană este o populaţie încă 
antieconomică, 

„1. Ea nu este încă stimulată în viaţa sa economică, 
de nevoile ei prea reduse şi prea primitive. Ea mun- 
ceste numai pentru micile ei nevoi. 

2, Populaţiunea Capitalei disprețuește încă munca: 
manuală, Ea caută profesiunile cele mai puțin onora- 
bile sau avuabile numai să scape de munca manuală 
şi devine trepăduș, negustoraș sau funcționar, Cea 
mai mare parte din averile bucureştene provin dintr'o- 
muncă antieconomică, cum ar fi samsarlâcuri, inter-: 
venții, permise și tot felul de favoruri politice. 


3. Munca bucureşteanului atât cât exisță, este a- 
nathică, si intermitentă. In capitala noastră se poate: 
spune că bucureşteanului îi este greu până când s'a= 
pucă de ceva, pentru că de lăsat se lasă uşor. 

4, Capitala noastră este oraşul „privilegiilor demo= 
cratice“, căutate nu atât din dorința de câștig ci mai 
mult din ambiţiunea de a arăta că este dasupra legi- 

lor, că este un privilegiat, Pentru un bucureştean 
viaţa fără favoruri, este ca friptura fără muștar. Cine 
nu ştie să câștige privilegii democratice, este  dispre- 
tuit, de toţi ai casei, de toate rudele și de toti prie- 
tenii. Suntem în orașul lui „ştii tu cu cine ai aface“ 
adică știi tu că eu sunt dintre aceia, care sunt puşi 
d'asupra legilor. Bucureşteanul chiar bogat, caută să 
se distingă cel puţin cu un bilet de tramvai gratuit, 
cu un bilet de teatru sau de tren dat fără plată. Și 
să vedeţi pe conductor cum salută cu respect pe toți 
chiulangii, mici și mari și cum privesc cu indiferență 
pe cei cari au plătit. Am fost martor la următoarea 
scenă petrecută întrun tramvai din Bucureşti. Unui 
băiat de liceu í se cerea taxa și el întreba dacă li- 
ceenilor nu li se dă bilet gratuit. Pentru că primea 
un răspuns negativ, el întreba dacă cel puţin ca cer- 
cetaş nu putea să profite de gratuitate, A întrebat 
mai departe dacă nu poate călători gratis ca premiant 
şi așa mai departe. Nu și-a plătit taxa de cât după 
ce a încercat toate mijloacele de a se distinge cu 
gratuitatea călătoriei, 


5. Bucureşteanul crede că, cu autorităţile totul se 
poate aranja. Nu plătesc dările și nu-și împlinesc da- 
toriile decât cei care nu cunosc „trucurile“. In Bucureşti 
nu rămân în legalitate decât cei mărginiţi, 

6, Bucureşteanul nu mănâncă pentru a se hrăni, 
nu bea pentru că-i este sete şi nu se îmbracă pentru 
- a fi decent. La unele popoare sălbatece s'au văzut 
negri, care pe călduri tropicale umblă îmbrăcaţi cu 
câte două și trei costume, numai ca să arate că sunt 
bogaţi. Tot astfel bucureșteanul bea mult, mănâncă 
mult, se plimbă mult si se îmbracă mult mai mult, din 
vanitate decât din necesitate. 

Dar afară de aceste defecte morale, populaţia capi- 


49 


www.dacoromanica.ro 


VIITORUL BUCUREŞTILOR 


talei are excelente dispoziţii intelectuale, Bucureștea- 
nul este inteligent, vioi și accesibil progresului. 
Populaţia capitalei noastre va putea să dea naştere la 
o adevărată civilizaţie orășenească, Populaţia bucu- 
reşteană instabilă şi inteligentă este capabilă de orice 
şi chiar de fapte mari. O autoritate comunală superi- 
oară şi hotărită, ar putea foarte repede să facă din 
bucureşteni o populaţie civilizată. Este suficient să 
fie pusă la o rigidă disciplină socială și morală, care 
la început va revolta, pentrucă mai cu seamă ordinea, 
produce disperarea oricărui spirit anarhic. Orice mă- 
sură de civilizare produce la început revoltă prin chiar 
noutatea ei, pentrucă misoneismul este un sentiment 
general. Chiar în Parisul medieval, din care trebuia 
să iasă mai târziu orașul-lumină, când autorităţile au 
luat dispoziţia ca să se strângă bălegarul depe străzi 
şi să-l scoată afară din oraș, s'a produs o adevărată 
mișcare de stradă. Tot astfel si la noi, Când luasem 
măsuri de curățenic în piață, negustorii bucureşteni 
îmi spuneau în scris: ce este cu atâta curăţenie, 
domnule primar; noi am trăit veacuri întregi în mur- 
dărie și am trăit mai bine decât acum în. curățenie. 
Dar după ce au văzut şi au înțeles repede rezultatul 
acestor măsuri, tot ei au venit să-mi spună răspicat 
printr'un negustor din piaţă: mergeţi înainte dom- 
nule primar, că dacă mai ţineţi câtva timp, frantuzi ne 
faceţi, 

Inteligența populaţiei noastre ne dă o mare aptitu- 
dine pentru cultură si pentru artă. Aşa se explică 
cum noi am putut într'un timp atât de scurt, să avem 
o desvoltare atât de mare a instituţiilor de știință şi 
o atât de mare eflorescenţă artistică. Viitorul Bucu- 
reştilor stă în viitorul intelectualilor săi. Ne trebue 
un primar a cărui epocă să rămână în istoria Bucu= 

reştilor, cum a rămas în Grecia secolul lui Pericle, 
la Roma secolul lui Augus și în Fraţa secolul lui Lut- 
dovic XIV. Eu incepusem această eră. Nam putut 
să încep primariatul meu cu ea, pentrucă atunci am 
găsit că edilitarul este mai imperios necesar decât 
socialul. După ce aranjasem până la un punct edili- 
„tarul, trecusem la social. 


Inteligența bucureșteanului se mai vede în vioi- 
ciunea străzii noastre, pentrucă numai popoarele măr- 
ginite sunt popoare grave și preocupate. Sa pretins 
chiar că numele Bucureștilor ar veni dela orașul bu- 
curiei. Ceeace nu este exact, Bucureştii sunt descen- 
denții lui Bucur și li s'a spus Bucureştii dupe cum 
descendenţii unui popă sau numit Popeștii şi des- 
cendenţii lui Ion s'au numit loneştii. 

Strada bucureșteană este un mijloc ușor, pentruca 
să ajungem la formarea unui spirit comun şi de civi- 
lizare reciprocă. Ceeace la Greci și la Romani era 
Agon şi Forul, la noi este strada. Deaceea strada nu 
trebue desființată ci numai îndrumată, numai morali- 
zată. Când vezi străzile bucureştene, totdeauna , pline 
de lume, s'ar părea că toată populaţia a eşit in stra- 
dă, ca să asiste la un incendiu permanent. In strada 
plină de oameni voioşi şi inteligenţi, circulă ideile, se 
propagă sentimentele, sclipesc spiritele şi se poleese 
declaraţiile galante. Strada ascute inteligența, încre- 
dințează sufletele şi ridică civilizația. Oamenii cari 
es în stradă arată că simt plăcerea ca să se vadă și 
să se simtă în comun, că sunt sociabili şi comunica- 
tivi şi că au ceva de spus și că au ceva de simţit. 
Deaceea, în viaţa oraşelor, o stradă goală arată un 
suflet gol, 

Planul meu era ca din Piața Universităţii să facem 
un Corso, unde să atragem populația orașului, care 

se înshesue pe celelalte străzi. Strada Lipscani lărgită 

“şi transformată în stradă de arcade, ar trebui să fie 
acoperită sus cu sticlă, astfel ca să împiedice circula— 
laţia aerului. Ea trebue transformată într'un Corso al 
eleganţei femenine. Este bineînțeles că eleganța nu 
însemnează lux, pentrucă luxul este tocmai lipsa de 
gust. Eleganta femenină probează pe de o parte gus— 
tul femeii iar pe de alta, civilizația bărbatului care-l 
apreciază, care-l aprobă și care-l plătește, Ceeace în- 
seamnă că eleganța femenină este indiciul civilizaţiei 
întregului popor. 

Nu mă pot opri de a observa cât de mult civili- 
zează strada capitalei, tocmai această eleganță a doam- 
nelor bucureștene. Noi ne-am obișnuit cu acest privi- 
legiu al oraşului nostru şi nu-i dăm prea multă aten- 
tie. Dar toţi străinii cari ne vizitează orașul nostru, 
fac din eleganța doamnelor bucureștene, adevărata lui 
personalitate, Reputația doamnelor pariziene a pălit 
de mult in fața eleganţei doamnelor bucureștene. In 
acel Corso al eleganţei femenine din strada Lipscani, 
s'ar putea stabili imitaţiunea și emulațiunea elegante- 
lor, din care ar esi perfecţionarea eleganţei. Eleganța 
naturală a doamnelor române, ar face in curând din 
` Bucureşti un centru de propagarea eleganței în Bal- 
cani. Doamnele bucureștene ne-ar aduce pe femeea: 
Balcanilor și prin femeea Balcanilor am putea face: 
o adevărată infiltrațiune în Balcani. Prin rafinăria ele- 
sanţei. femenine, Parisul a câştigat aureola sa în lumea 
întreagă. Să utilizăm și noi eleganta naturală a doam- 
nelor bucureștene, pentru civilizarea și ridicarea ca- 
pitalei. Eleganţa doamnelor române poate fi utilizată: 
pentru realizarea Bucureştilor, metropolă balcanică. ` 

Populaţia bucureșteană n'are numai inteligență, şi 
aptitudine pentru cultură si civilizaţie, Ea are şi o 

ţintă. O distinsă intelectuală bulgară, îmi spunea că 
-observă la populaţia noastră o ţinută de aristrocraţi, 
atât în vorbă cât și în gesturi şi în prestanţă, pe care 
n'a observat-o la celelalte popoare balcanice. Eu i-am 
explicat că dintre toate popoarele balcanice, numai 
românii rămaşi autonomi și-au păstrat aristrocraţia lor, 
-care ajunsese la o adevărată civilizaţie rafinată. In 
mod natural această civilizaţie superioară aristrocra- 
tică, a fost totdeauna imitată și de burghezie și de 
cei de jos, desigur în proporţii diferite. Din chiar ți- 
nuta poporului român, se cunoaşte că el şi-a păstrat 
aristrocraţia sa naţională. 


Din toate aceste caractere ale populaţiei noastre, 
n'am desprins nici o personalitate morală a Bucureş- 
tilor. Am găsit însă caractere de populaţie civilizabilă, 
progresistă şi cu multă dispoziţie de cultură. Dar gă- 
sim în Bucureşti o caracteristică bine definită, care 
va contribui mult la viitorul său de metropolă cultu- 
rală, găsim cosmopolitismul capitalei noastre. Credem 
că populația bucureșteană, este populaţia cea mai cos- 
mopolită pe care poate s'o aibă un oraș și mai cu 
seamă un oraș din orientul nostru violent şi şovinist. 
Toţi străinii cari ne vizitează observă această extremă 
amabilitate și extremă toleranță față de străini. Popu- 
laţia capitalei noastre a inventat „adopţiunea cetăţe- 
nească“ pentru orice străin. Pe când populaţiunile ṣo- 
viniste nu recunosc străinului nici drepturile elemen- 
tare, populaţiunea bucureșteană ajunge la un adevărat 
privilegiu al străinului, ajunge la o adevărată renun- 
tare în fata lui. In acest sens se povestește o anec- 
dotă caracteristică: un francez venit în Bucureşti ce- 
rea conductorului tramvaiului să-i încaseze taxa. Con- 
ductorul, văzând că pasagerul este francez, îi răspun- 

dea în modul cel mai natural, că la noi francezii nu 
plătesc taxa la tramvai. 

Tot astiel, în timpul marelui război, trupele fran- 
ceze cari intrau în ţara noastră, nau putut convinge 
pe țăranul român să se culce în patul său. L'a oferit 
soldatului francez si el s'a culcat pe jos. Caracterul 
cosmopolit si tolerant al populaţiei noastre, o face 
aptă să primească ideile de pace și de solidaritate in- 
ternațională, care-i netezesc calea către rolul său de 
populaţiune de metropolă. 

Care este însă caracterul- moral, pe care am putea 
să-l desvoltăm prin toate mijloacele noastre, pentruca 
să facem din el o caracteristică a populaţiei capitalei 
noastre ? Credem că avem adânci şi reale calități mu- 
zicale, cari ne-au permis ca numai în câteva decenii 
de redeşteptare naţională, să avem o frumoasă ello- 
rescență de opere muzicale și de reputați muzicanți. 
Trebue să desvoltăm acest dar natural, care mai are 
avantajul că este sentimentul moral cel mai superior, 
cel mai general şi cel mai comunicativ, Capitala noas- 
tră trebue să devină o metropolă culturală, către care 
trebue să atragem pe vecinii noştri, prin ştiinţa şi 
prin arta noastră, dar mai cu seamă prin munca noas-: 
tră, Indată ce va fi posibil, Bucureştii trebue să-şi 
construiască palatul operei sale. Proectasem organiza- ` 
rea societăţii tuturor artiştilor capitalei, pentru ca să 
le dăm lor conducerea opiniei publice bucureştene si 
cu modul acesta să ajungem la reabilitarea artei, 

Avem noi resursele materiale pentru a face o ca- 
pitală ? Mai întâi trebue ca statul să contribue în mare: 
parte, pentru a face din Bucureşti o capitală demnă 
de o țară care ar putea să fie fericită, dacă ar pro- 
duce şi oameni înțelegători ai marilor interese naţio- 
nale. Sub Impăratul Napoleon III, Franţa întreagă a 

colaborat ca să-şi clădească o capitală. Contribuţia ` 
Franței la strălucirea Parisului a fost de miliarde, 
Toate celelalte țări au avut aceias politică a capitalei ` 
„lor, pentrucă toate popoarele au înţeles că este mai 
bine să ai o ţară înapoiată cu o capitală superioară» 
decât o țară superioară cu o capitală înapoiată. 

In al doilea rând s'ar putea: lucra destul și cu un 
buget normal, dacă s'ar lua măsuri ca să se revizu- 
iască oarecari venituri şi oarecari cheltueli. As putea 
să dau numai câteva exemple hotărâtoare. Am găsit 
măţăria cea veche dela abator, închiriată cu 10.000 
pe an. Am chemat pe chiriaşi și le-am spus, că dacă 
în 24 de ore nu-mi oferă o chirie de 3.000.000 lei a- 
nual, ii scot din măţărie. Au oferit în termenul dat 
toată chiria cerută de mine. Societatea Taxico circula 
pe Calea Victoriei fără să plătească nici o taxă, l-am 
declarat că dacă în 48 de ore nu plăteşte 2.000.000 
lei taxe pe doi ani în urmă și 1,200.000 lei anual pe 
viitor, îi opresc să mai circule, Au plătit taxa înainte 
de expirarea termenului dat. Primăria închiriase afi- 
sajul cu 200.000 lei anual. Am putut să scot 3,000.000 
lei anual. De aci se vede că nu veniturile lipsesc, ci 
că modul de încasarea lor este defectuos. Visteria 
comunei este tot atât de nedisciplinată ca şi popu- 
laţia ei. Banul public n'a căpătat încă disciplina ne- 
cesară ca să meargă la visteria publică. Mai trebue 
încă mult timp, până când banul public să ajungă să 
învețe drumul tezaurului public. 


In scurta ochire asupra viitorului capitalei noastre, 
am constatat că nu vedem nici o piedică în rolul ei 
viitor de mare oraș. Singura piedică în calea Bucu- . 
reştiului mare, este tot Bucureştiul mic, care nu se 
hotăreşte să facă loc Bucureştiului mare, pentrucă 

Bucureștii mare cere un suflet mare. Marile obsta- 
cole în calea Bucureştilor mare este politicianismul. 
Capitala noastră intră pe rând când într'un club când 
într'altul care este chemat le guvern. Interesele ora- 
sului sunt confundate când cu interesele unui club, 
- când cu ale altuia.Alinierile, sistematizarea, estetica. 
finanțele, sunt rezolvate după interesele fiecărui club 
şi. al fiecărui partizan în parte. Bucureştii mare poa- 
te fi realizat chiar numai cu fărămiturile cari cad dela 
ospăţul tuturor lupilor politici, cu condițiunea ca să 
scăpăm cel puţin aceste fărămituri, 

Politicianismul bucureştean a anulat planul meu de 
sistematizare, făcut cu mare trudă şi după muncă în- 
cordată de zi și de noapte, Sa anulat planul de sis- 
tematizare numai ca să nu se spună că este planul 
meu, deşi rezultatul la care s'a ajuns, a fost absolut 
acelaș, Rezultatul a fost că în timpul acestui interegn 
de planuri, s'a construit tot după vechile proporţii şi 
alinieri si ne-a stricat oraşul pentru mult timp. Sa 
anulat contractul pentru pavarea capitalei întregi în 
doi ani, plata în rate şi cu zece ani de întreţinere. 
Pavam centrul cu asfalt şi duceam piatha la periferie 
unde mai pavam încă 500.000 m, p, Mi se propusese 
acelaș contract și cu suburbanele, astfel că în 2 an 
nu mai aveam stradă nepavată în Bucureşti. 

S'a recurs tot la pavajul de piatră şi am nenorocit 
capitala cu un pavaj barbar, pentru cinci zeci de ani. 
Tot astfel mi s'a anulat contractul de transportul 
cărnei în camioane închise şi scăpam de transportul 
cărnei în căruțe care transportă dimineața băligar şi 
după prânz carne. Mi s'a anulat deasemenea contrac- 
tul pentru târgul de vite de la abator. 


Cred doamnelor şi domnilor, că am putut să dă- 
râmăm împreună vechea 'legendă a Bucureştiului ba- . 


56 


www.dacoromanica.ro 


DEM. 1. DOBRESCU 


nal, Un poet spunea că urâtul nu este în afară deno 
ci că ochiul nostru care vede urât pentrucă nu vede, 
şi cu inima. Noi am privit capitala noastră fără dra- 
goste de oraşul nostru de scaun şi cu superficialitatea 
popoarelor începătoare l'am condemnat fără judecată, 
Pe măsură însă, ce au văzut că Bucureştiul trece sub 
ochii noştri uimili, dela sat la oraș şi dela oraş la 
capitală, bucureștenii au început să iubească Bucu- 
reștii, Astăzi criza capitalei a trecut. Când fiecare på- 
triot bucureștean isi va zice cu hotărâre: eu înainte 
de toate vreau să construim o capitală, atunci noi vom 
putea avea o capitală frumoasă. Rămâne ca genera- 
iile viitoare să facă din capitală o metropolă. Oraşul 
București are și calitățile fizice şi calităţile morale 
pentru a deveni o metropolă. Prin frumuseţea capi- 
talei noastre, prin ştiinţa savanților noștri, prin arta 
artiștilor noştri şi prin eleganta doamnelor noastre, 
“moi vom construi Bucureștii metropolă. Ţin să se ştie 
doamnelor si domnilor că optimismul urbanist al Bucu- 
reştilor. începe dela generaţia noastră. Noi am sta- 
bilit astăzi aci că Bucureștii sunt un oraș banal nu> 
mai pentru spiritele banale. Noi am proclamat aci 
capitala noastră Bucureștii metropolă. 

Pentru transformarea unui oraș, nu este destul să fi 
format sociologia lui adică nu este suficient să-l cu- 
nosti în mod stintific si nu este destul să fi făcut ide- 
ologia lui, adică să şti încotro vrei să-l îndrumezi. 
Trebue să ai și o tactică potrivită, adaptată caracte- 
rului populaţiei orașului pe care vrei să-l transformi. 

Pentru desciplinarea unei populaţiuni anarhice şi 
ruraliste, trebue să ajungi să-ți formezi reputaţia şi 
intransigent de înfruntător al ori cărei puteri divine 
şi umană, trebue să-ţi formezi reputaţia de dictator. 
Ai nevoe ca lumea să-ţi știe şi de frică, In faza de 

civilizaţie inferioară a. popcarelor, omul nu poate fi 
urnit din fàgasul rutinei sl al prejudecăţilor, decât sau 
cu entuziasmul, sau cu frica. In această fază epoca 
rațiunii n'a venit încă. 

Omul mărginit întrebuinţează numai frica; Uto- 
pistul întrebuințează numai entuziasmul ; omul realist: 
şi de inimă ştie să întrebuințeze și egoismul si idea- . 
lismul uman si poate să întrebuinţeze şi frica şi ena 
tuziasmul. Numai astfel poţi pe cei buni să-i conduci: 
cu bunătatea și pe cei răi cu răutatea. Când ai um 
scop civilizator, cu cei buni trebue sà fi şi mai bun, 
şi cei răi şi mai răi de cât ei. Utopiștii, cari vor să 
întrebuinţeze numai bunătatea, nenorocesc lumea cu 
visurile lor, 


Dar ca să fii cu adevărat rău cu cei răi, trebue să 
ai fondul omului cu adevărat rău. Sunt însă două fe- 
luri de oameni răi: oameni răi din răutate şi oameni 
răi din bunătate adică oameni cari din dragoste pen- 
tru semenii lor, vor să le facă binele cu sila. Omul 
rău din bunătate, care. vrea să conducă pe cei răi, 
ştie să ia numai forma exterioară a răutăţii, pentru ca 
să facă economie de durere omenească. Trebue însă 
o mare băgare de seamă, pentru că oamenii răi dim 
altruism au hotărârea  misticismului și ei pot să fie- 
mai răi din altruism decât oameni răi din egoism. 

Poţi să faci binele cu sila? Da, pentrucă in lume: 
proștii sunt în imensă majoritate şi în lume a fost tot- 
deauna luptă între dictatura proștilor şi între dictatura 
desteptilor. Și cred că e preferabilă dictatura progre- 
sistă a celor deştepţi, față de dictatura regresivă a 
celor prosti. Bine înțeles că poţi să faci binele cu sila 
numai după ce sa făcut ritualul democratic, adică 
după ce s'a făcut alegerea de către sufragiul univer- 
sal. Dictatura binelui, după ce ai fost încă o mare an^. 

tinomie a democraţiei. Democraţie înseamnă triumful 
meritului ales de cei tără merit, adică alegerea celor 
competinți de massa celor incompetinți. Alegerea ta 
însemnează că ti s'a recunoscut compelința si-ti dă 
mandat să exerciți dictaturi competinte, Binele cu sila 
făcut de cel ales împacă dictatura realizărilor cu de- 
mocraţia alegerilor, 


Poţi să faci binele cu sila chiar și celor deştepţi, 
pentrucă devreme ce dela adevărurile eterne şi uni- 
versale ale vechii filozofii dogmatice, am ajuns la a- 
devărul pragmatismului relativ și bazat pe utilitate, 
nu ştim dece binele găsit de tine ar trebui să cedeze 
binelui găsit de altul. Dacă fie care om este măsura 
adevărului, dece să măsor cu mintea altuia și să nu 
măsor cu mintea mea. Când ai găsit o utilitate socială, 
ești dator să nu cedezi nici lui Dumnezeu. Dacă tre- 
bue să dai lumii toată inima ta, trebue să nu cedezi 

nimic din toată cugetarea ta. Pentru ca să asigurăm 
progresul omenirii trebue să ajungem la solidarizarea 
inimilor, dar la autonomia minţilor. Nu poti să reali- 
zezi nimic dacă ştii de frică sau dacă aștepți recunoș- 
tiința sau aprobarea oamenilor, Valoarea realizatorului 
se cântărește cu numărul proștilor pe care i-a făcut 
să tipe de frica noutăţilor. După cum spune poetul: 

Când făcui pe proști să urle 

Bătând din tobe și din surle, 

Am câştigat dreptul ca să spun 

Că sunt şi eu tot un nebun. 

Dacă ești un realizator fulgerător nu este realizare 
pentru care să nu te injure toti când o începi si să 
nu te laude toti când o termini. 

Eu am făcut economie de durere 'omenească, pen- 
trucă în conducerea Bucureştilor nu am luat decât 
forma aparentă a răutății. Când am găsit abateri grave 

generalizate, îmi căutam o victimă pe care nu o pä- 
răseam, până când nu o copleşam cu pedepse grave, 
rămânea ca după ce termină rolul său de sperietoare, 
să-i iert toate pedepsele date. Cu modul acesta o fä- 
ceam să tipe tare, pentru ca să sperie ea pe ceilalți. 
Rugam apoi pe gazetari să mă atace pentru aceste 
sancțiuni aspre, pentru ca sperietura să fie şi mai 
mare. Cu modul acesta eu nenoroceam numai un sin- 
gur om, și menajam suferința la o mie de alți vino- 
vati sau cari ar fi putut greși în viitor. Trimeteam la 
gazete condamnări fictive, numeroase amenzi sălba- 
tece. Cu modul acesta terorizam pe cei tentaţi să re- 
ziste sau să greşească, cu pedepse imaginare. Un exem- 
plu: dam ordonanţă că voi sparge butoaele găsite pe 
trotoar şi că maria lor va fi vărsată. Am spart un sin- 
gur butoi, pe care l-am plătit, dar am rugat pe gaze- 
tari să mă atace că as fi nenorocit o sută de negus- 
tori, dati cu nume fictive si fără adrese, Am amenin- 
tat că voi închide apa şi lumina cetățenilor cari nu-şi 
vor curăța zăpada de pe trotuar. Nu am închis la ni- 
meni nimic, dar am rugat pe jurnaliști să mă atace, că 
aș fi nenorocit zecimi de contravienenţi cu magazine, 
cu bodegi, cu prăvălii, etc. Când aplicam amenzi pen- . 
tru ridicarea zăpezii, le amănam executarea până la 
Marte viitor, ca să vedem cum se va comporta o 
iarnă viitoare, Numai amenzile pentru lipsă la cântar 
erau mari şi executate fără milă. Prin neinduplecarea 
mea în toate măsurile pe cari le luam, făcusem lumea 
să creadă că sunt în stare să iau asemenea măsuri. 
In ambele aceste cazuri am reușit să-mi aplic ideile 
mele, Nu cred să fi fost primar care să fi făcut mai 
multă economie de suferință omenească, intr'o tran- 
sformare edilitară şi sufletească atât de mare. Pentru 
ca să ajungă la marea disciplină cetăţenească, pusă 

de mine în anarhia generală a Capitalei, orice alt pri- 
mar ar fi trebuit să aibe la îndemână pedepse penale. 
cu închisoarea, 

Cu aceste lovituri am reuşit să-mi formez reputația 
mea de dictator la care a contribuit și rigida mea le- 
galitate. Sub primariatul meu n'a fost nici o abatere 
fără sancţiuni şi sancţiunea cădea automat şi mecanic, 
pe prieten ca și pe adversar, Na fost posibilă, abso- 
lut la nimeni, nici o intervenţie. Nu s'a întâmplat nici 
o revenire asupra vreunei hotărâri luate. N'am dat nici 
o rezoluţie unui prieten ca frate, pe care să nu o dau 
şi unui duşman de moarte, Nu poate spune nimeni că 
s'a bucurat de favoarea mea sau că a suferit nedrep- 
tatea mea. În cei cinci ani de primariat ai mei, na 
fost altă violență decât violenţa legii si altă dictatură 
decât dictatura legalităţii, 

Dar am realizat mai mult cu entuziasmul decât cu 
dictatura mea legalitară. Eu iubesc pe om şi sunt a- 
morezat de ceeace lucrez. Nu poate fi realizator. de- 
cât omul care vede viaţa în formă de icoane şi care 
se închină cu evlavie la icoanele sale. Totdeauna nu- 
mai ce ese din inimă merge la inimă. In al doileaan 
de primariat, oameni de la mahala îmi sărutau mâna 
ca la popă, pentru că îi scoteam din noroi si pentru 
că vorbeam cu eica om, iar nuca primar, Cu această 
purtare naturală eșită din dragostea de om, mi sau 
dat de cetăţeni zecimi de mii de metri pătraţi de te-- 
ren gratuit şi făceam co nunei economii de multe ze- 
cimi de milioane. Numai din ambițiunea de a se ci- 
viliza pe o stradă civilizată, am văzut bătrâni săraci. 
Tari și-au tăiat singuri casele, ca să se pună la ali- 
niere. In acelaș mod am putut să realizez întrun an, 
alinieri, pe toate căile de penetraţie, atât cât alții 
n'ar fi aliniat nici in 25 de ani. 

In sărăcia generală în care am lucrat şi cu forma- 
Jismu! copleșitor, un alt primar, care n'ar fi crezut în 
minunile inimii omenești, n'ar fi realizat nici un sfert 
din ceiace am realizat eu. 


Ca să ilustrez sistemele mele de lucru, voi termina 
cu două anecdote adevărate. Pe o stradă din sectorul 
de galben, o singură bătrână săracă, nu voia nici în 
ruptul capului să dea teren gratuit ca să pot să ali- 
miez, M'am dus eu la fața locului și s'a legat între 
noi următorul dialog, scos din observaţia că bătrâna 
conserva urmele unei adevărate frumuseți : 

— „Bine bătrân-o, nu-mi dai d ta puţin teren, ca 
să-ți fac aici frumos, frumos cum ai fost d-ta în ti- 
nereţe“ ? 

— „Am fost, maică, spunea bătrâna, luminându-şi 
fata de amintiri; „se uitau tinerii la mine ca lao 
poză“. In urma acestui dialog prietenesc, bătrâna mi-a 
dat terenul, 

A doua anecdotă. După cel de al doilea an de pri- 
mariat, cu dictatura mea lesalitară şi aparentă, reuşi 
sem să mă fac temut de cetățeni. Lumea îmi spunea 
deja „tătarul dela primărie“, „primarul Kemal Pașa“, 

Bucureştenii umblau disciplinaţi si nici un cetățean 
nu mă refuza când îi ceream ceva. In acest timp se 
prezintă la mine un partizan foarte supărat, care ims 
spunea că s'a înjurat şi că era gata să se bată cu up 
anumit adversar: 

— „Dar de ce“, îl întrebam eu. 

=> „Nu pot să spun, domnule Primar, că-mi e ru~ 
şine'”, 

— „Dar când te ros eu''? 

— „Domnule Primar, spunea că sunteţi nebun“, 

— „Bine nenorocitule“, îi răspundeam eu, eu lup 

de doi ani ca să-mi fac reputaţia de nebun și tu vrei 
să mi-o strici"? 

Aceste mijloace noui contrasiau cu purtarea bă- 
ţoasă şi aspră a vechilor autorităţi. Foarte puţini au 
înțeles gesturile mele, cari li s'au părut curioase și 
„deaceea, oameni cari n'au realizat nimic cu vechile 
mijloace de făgaș, au numit administraţia mea „dess 
echilibrată“. Noi știm că ființa cea mai echilibrată 
este animalul. 

Cu aceste mijloace am putut să determin un curent 
de încredere si de optimism din partea cetățenilor şi 
al capitaliștilor. In anul isgonirei mele aveam lucrări 
în curs de aproape un miliard. Organizasem marile 
întreprinderi şi a-şi fi putut să scot multe miliarde cu 
cari să dau drumul lucrărilor necesare, Lumea simțea 
o administraţie cinstită şi ordonată, Cu toată reduce- 
rea bugetului dela centru cu 250 milioane și cu toate 
realizările mele impresionante, la plecare lăsam un 
excedent de 55 milioane recunoscut chiar de urmașul 
meu în expunerea de motive a bugetului său, 


3 Octombrie 1934. 

